Мирзиёев Ўзбекистони Каримовдан йироқлашмоқдами? « Ўзбекистон Халқ Ҳаракати\nМирзиёев Ўзбекистони Каримовдан йироқлашмоқдами?\n06 February 2019 - 19:58\nМирзиёев Каримов эмас ва Ўзбекистон Каримов даврига қайтмайди. Ўзбекистон Ташқи ишлар вазири Абдулазиз Комилов ғарб матбуотига ана шундай баёнот берган.\nЖаноб Комиловнинг Германияда чиқадиган «Süddeutsche Zeitung» (Зюддойче Цайтунг) нашрига айтишича, Каримов даврида “ҳеч ким сиёсатни тўғрилаш учун ҳеч нарса қила олмаган. Ҳатто бундай мавзуни муҳокама этиш қийин бўлган”.\nКаримов даврида ҳам узоқ йиллар мамлакат ташқи сиёсат маҳкамасини бошқарган 71 ёшли Комилов Ўзбекистоннинг янги раҳбарияти ўз тарихида мисли кўрилмаган очиқлик ва эркинликка интилаётгани, бошланган ўзгаришлар эркин сайловларни ҳам ўз ичига олишини таъкидлаган.\nБу Шавкат Мирзиёв ҳукумати вакилининг Ислом Каримов қолдирган сиёсий мерос ва ўзи танлаган янгича сиёсий курс борасида ҳозирга қадар қилган энг очиқ баёнотидир. Хўш, бу баёнот нимани англатади? Ўзбекистон Каримов давридан қанчалик узоққа кетди ва кетмоқда?\nМирзиёев Ўзбекистонни қайси йўлдан ва қаерга олиб бораётир? Бу ва бошқа саволларни Истанбулдан мухолифатдаги “Эрк” демократик партияси раиси Муҳаммад Солиҳ ҳамда Тошкентдан Ўзбекистон мустақил босма оммавий ахборот воситаларини қўллаб-қувватлаш ва ривожлантириш жамоат фонди директори Саид-Абдулазиз Юсуповлар билан муҳокама қилдик.\nБошловчи – Паҳлавон Содиқ.


Мария Колесниковани сўроқ қилиш бошланди | Qalampir.uz\nМария Колесниковани сўроқ қилиш бошланди\nОлам\t10 Сентябрь 14:22 5729\nБеларусь Мухолифати Мувофиқлаштириш кенгаши аъзоси Мария Колесникова ҳокимиятни эгаллашга ҳаракатда айбланиб, ҳибсга олингани ҳақида хабар берган эдик. Бугун, 10 сентябрь куни Минскдаги тергов изоляторида Мария Колесниковани сўроқ қилиш бошланди. Бу ҳақда ТАСС ёзмоқда.\n"Соат 10:00 да Мария Колесниковани тергов изоляторида сўроқ қилиш бошланди", дейди собиқ президентликка даъвогар Виктор Бабарико Матбуот хизмати.\nБеларусь Тергов қўмитаси Колесникова ҳокимиятни эгаллаб олишга ҳаракатда айбланиб ҳибсга олинганини тасдиқлади.\nМаълум қилинишича, Мухолифат Мувофиқлаштириш кенгаш Президиуми аъзоси Максим Знак ва ташкилот штаб-квартирасининг адвокати Илья Салей ҳам ҳибсга олинган. Колесникованинг адвокати Людмила Казакнинг таъкидлашича, ҳимоячи ўзи танлаган эҳтиёт чораси устидан судга шикоят қилиши мумкин.\nЭслатиб ўтамиз, жорий йилнинг 7 сентябрь куни Беларусь Мухолифати Мувофиқлаштириш кенгаши Раёсати аъзоси Мария Колесникова Минск марказида ғойиб бўлган эди. Орадан бир кун ўтиб, Беларусь давлат чегара хизмати Мария Колесникова Украина билан чегарада ҳибсга олинганлигини тасдиқлади.\nБЕЛТА нашрининг ёзишича, Колесникова Беларусни ноқонуний равишда тарк этишга уринган. Унинг ҳамкасблари - Мувофиқлаштириш кенгашининг Матбуот котиби Антон Родненков ва Кенгаш аъзоси Иван Кравцов тунда чегарани муваффақиятли кесиб ўтган. Айни пайтда улар Украинада.\n“Euronews”нинг ёзишича, Мария Колесникова Украина чегарасини кесиб ўтмаган, чунки у Беларусдан мажбуран олиб чиқилмоқчи бўлганида, паспортини йиртиб ташлаган.\nУкраина Ички ишлар вазири ўринбосари Антон Герашченкога кўра, икки мухолифатчи Родненков ва Кравцовнинг мамлакатдан чиқиб кетиши ихтиёрий бўлмаган.\n22 Октябрь 18:27 43406\n22 Октябрь 14:20 27967\n22 Октябрь 22:25 23266\n23 Октябрь 15:21 22590


АҚШ Камбожага мамлакатдаги мухолиф партия тарқатиб юборилгани туфайли «аниқ қадамлар» билан таҳдид қилди, деб хабар бермоқда РИА «Новости» Оқ уй расмий вакили Сара Сандерснинг баёнотига таянган ҳолда.\n«Қўшма Штатлар Камбожа ҳукуматининг чуқур афсусга сабаб бўлаётган ҳаракатларига жавобан аниқ чоралар кўради. Биз биринчи қадам сифатида Камбожанинг сайловларни ўтказиш миллий қўмитаси ва у томонидан 2018 йилда миллий сайловлар ўтказилишини қўллаб-қувватлашни тўхтатамиз. Ҳозирги сиёсат шароитида келаси йилги сайловлар қонуний, эркин ёки ҳалол бўлмайди», - дейилади баёнотда.\nКамбожа Олий суди мамлакатдаги мухолиф Миллий қутқарув партиясини тарқатиб юбориш ҳақида 16 ноябрь, пайшанба куни қарор қабул қилди. Суд қарорига кўра, Миллий қутқарув партиясидан бўлган барча депутатлар парламент ҳамда маҳаллий органлардаги мандатларидан маҳрум этилади, партиянинг энг кўзга кўринган вакиллари эса сиёсий фаолиятдан беш йилга четлатилади.


Давлат харидлари: “SMS-хабарнома” бепул хизмати жорий этилади\nС начала работы biznes-daily.uz 11 189 899\nГлавная Все новости Узбекистана Давлат харидлари: “SMS-хабарнома” бепул хизмати жорий этилади\n15.01.2020 | |\n2020 йил 16 январда “Ўзбекистон республика товар-хом ашё биржаси” акциядорлик жамиятининг марказий офисида оммавий ахборот воситалари учун “ЎзРТХБда биржа савдолари ва электрон тижоратнинг ривожланиш натижалари ва истиқболлари” мавзуида матбуот анжумани бўлиб ўтди. Тадбирни ўтказишдан кўзланган асосий мақсад кенг жамоатчиликни биржа фаолиятининг 2019 йил якунлари ва 2020 йил учун истиқболли лойиҳалар билан таништиришдан иборат бўлди.\nТаъкидланганидек, 2019 йилда Ўзбекистон товар бозорларида бозор механизмларни кенг жорий этиш, шаффофликни таъминлаш ва соф рақобатни ривожлантириш бўйича бир қатор муҳим ҳукумат қарорлари қабул қилинди ва кенг қамровли ишлар амалга оширилди. Шу жумладан, Ўзбекистон республика товар-хом ашё биржаси фаолиятида ҳам сезиларли ўзгаришлар кузатилди.\nУмуман олганда, 2019 йилда ЎзРТХБнинг барча савдо платформаларида тузилган битимларнинг умумий ҳажми 2018 йилга нисбатан 35,6 фоизга ўсиб, 43,1 трлн.. сўмни ташкил этди. Бунда тузилган битимларнинг ҳажмини 87 фоиздан кўпи биржа савдоларига, қолган қисми эса электрон тижорат савдо тизимлари, шу жумладан, кўргазма-ярмарка савдолари, электрон давлат харидлари, авторақам ва мобиль рақам онлайн аукционларига тўғри келган.\nЎтган йилда биринчи навбатда биржа савдоларида сотилаётган товарларнинг сони ва ҳажмини кўпайиши эвазига тадбиркорлар томонидан юқори ликвидли ва монопол маҳсулотлотларидан эркин фойдаланиши имкониятлари янада кенгайтирилди. Натижада кичик бизнес ва хусусий тадбиркорлик субъектлари иштирокида тузилган шартномаларнинг ҳажми 2018 йилга нисбатан 31 фоизга ўсиб, деярли 21,0 трлн.. сўмни ташкил этди. Шу жумладан, тадбиркорлар биржа орқали 13,4 трлн. сўмлик товар ресурсларини харид қилишган ва 7,5 трлн. сўмга тенг ўзлари ишлаб чиқарган товарларни сотишган.\nЭлектрон тижорат соҳасида бир нечта янги лойиҳалар амалга оширилди. Улар қаторига мобиль рақамларни онлайн сотуви бўйича mobilraqam.uzex.uz веб сайти ва логистика бўйича mytransport.uz порталини ишга туширилиши киради.\nЭлектрон тижоратининг B2B тизимида, яъни кўргазма-ярмарка савдоларида жами 1,6 трлн. сўмлик битимлар тузилди ва бу 2018 йилга нисбатан 39 фоизга кўпдир.\n2019 йилда avtoraqam.uzex.uz веб сайтида онлайн-аукцион орқали 156,1 млрд. сўмлик 36,3 мингдан зиёд чиройли авторақамлар сотилди. Бунда авторақамларнинг сотуви сон жиҳатдан 51,1 фоизга, ҳажми бўйича – 28,3 фоизга ўсди. Тузилган битта битимнинг ўртача қиймати 4,3 миллион сўмни ташкил этган.\n2019 йил якунларига кўра мазкур порталда жами 3,8 трлн. сўмлик битимлар тузилди. Бюджет ва корпоратив буюртмачилар томонидан тежалган маблағларнинг умумий миқдори эса 805,8 млрд. сўмни ташкил этди. Тузилган битимларда кичик бизнес субъектларининг улуши 95 фоиздан ошди.\nШунингдек, истиқболда биржанинг ягона клиринг тизимини жорий этилиши кутилмоқда. Яъни эндиликда мижозлар биржа савдолари ва онлайн аукционларида товарни сотиш ёки сотиб олишлари учун биржанинг ҳисоб-китоб клирингдаги битта ҳисобварағидан фойдаланадилар.\nШунингдек, савдолар бўйича электрон ҳисоб-китоблар тизимини жорий этиш, чакана савдо билан шугулланадиган тадбиркорлар ва жисмоний шахслар учун ҳам алоҳида веб сайтлари яратилиши режалаштирилмоқда.


Сурхондарёда 138 млн долларлик мега лойиҳа «To‘palang HPD Platinum»га берилди - Bugun.uz\nСурхондарёда 138 млн долларлик мега лойиҳа «To‘palang HPD Platinum»га берилди\n13:56 | 09-12-2021\nСурхондарё вилоятида аҳолининг ичимлик суви таъминотини яхшилашга қаратилган 138 миллион долларлик мега лойиҳа «To‘palang HPD Platinum»га берилди. Бу ҳақда Telegram’даги «davletovuz» каналида маълум қилинди.\nҚайд этилишича, 2021 йилнинг ўзида бош пудратчи билан 527 миллиард 428 миллион сўмлик шартнома имзолангани айтилган. Бундан 3,4 миллиард сўми Россиядан пўлат труба қувурлар келтиришга йўналтирилади. Лойиҳани 2023 йилда якунлаш кўзда тутилган бўлиб, ҳукумат қарори билан «To’palang HPD Platinum» бош пудратчи сифатида тендерсиз танлаб олинган.\nТаъкидланишича, бош пудратчининг ягона таъсисчиси «To’palang HPD Holding» МЧЖ ҳисобланади. Мазкур холдинг улушининг 61,70 фоизи Абдураҳмонов Ислом Абдуғаниевичга тегишли. Маълумотларга кўра, у «Ўзбекгидроэнерго» акциядорлик жамияти бошқарув раиси, сенатор Сангинов Абдуғани Абдураҳмоновичнинг ўғли ҳисобланади.\nАввалроқ Сурхондарё вилояти аҳолисини тоза ичимлик суви билан таъминлайдиган йирик лойиҳага старт берилгани ва бу «Toʼpalang HPD Platinum» корхонаси томонидан 2021–2023 йиллар давомида босқичма-босқич амалга оширилиши хабар қилинганди. Қолаверса, Президент фармони билан «Ўзбекгидроэнерго» акциядорлик жамиятини ташкил этилгани ҳамда «ТўпалангсувГЭСқурилиш» МЧЖ бошқаруви раиси бўлиб ишлаган сенатор Абдуғани Сангинов янги компания бошқаруви раиси этиб тайинлангани эълон қилинган.


11:42 / 24.05.2016\n23 май куни ШҲТ аъзолари бўлган давлатларнинг Ташқи ишлар вазирлари Тошкент шаҳрида учрашди. Россия ТИВ вакили Мария Захарова ўзининг фейсбукдаги саҳифасида Россия Ташқи ишлар вазири Сергей Лавров Тошкентда ишчи сафари билан бўлиб тургани ҳақида ёзган.\n"Сергей Лавров бошчилигидаги делегация ШҲТ доирасидаги учрашувда иштирок этиш учун Тошкентга етиб борди. 24 май куни вазирлар иштирокида йиғилиш бўлиб ўтади", деб ёзган Захарова.\nТашқи ишлар вазирлари ишчи кечлик вақтида музокаралар ўтказишган.\n"Тузалган дастурхон шарқона бозорни эслатади, ширадор ва ранг-баранг", дея қайд этган матубот хизмати вакили.\nШҲТ ТИВ раҳбарлари ўртасидаги асосий учрашув 24 май кунига белгиланган. Унда Хитой, Россия, Қирғизистон, Қозоғистон, Тожикистон ва Ўзбекистон ташқи ишлар вазирлари, шунингдек, ташкилот бош котиби Рашид Алимов ҳамда ШҲТнинг Ҳудудий аксилтеррор тузилмаси ижроия қўмитаси раҳбари Евгений Сисоев иштирок этади.


Токсик ота-она бўлиб қолмаслик учун нима қилиш керак • NeMolchi.uz\nBosh sahifa Jabrlanganlarga maslahat Токсик ота-она бўлиб қолмаслик учун нима қилиш керак\nТоксик ота-она бўлиб қолмаслик учун нима қилиш керак\n19.07.2020 Blurry shadows of mother walking with son hand in hand and a man standing next to them\nТоксик ота-оналар ва уларнинг хулқ-атвор белгилари ҳақидаги мақолаларни ўқигач, эҳтимол, сиз ҳам худди шундай хусусиятларни ўзингизда аниқлагансиз. Агар сиз токсиклик даражангизни камайтирмоқчи бўлсангиз, қуйидаги кўрсатмаларга амал қилинг.\nИштирок этинг, лекин буюрманг\nМазкур тушунчалар орасидаги чегара жуда нозик. Қачон фойдали маслаҳат ҳалокатли буйруққа айланади? Қандай қилиб қайғуришни тотал назоратдан ажратиш мумкин? Ҳар қандай ёшдаги бола алоҳида шахс эканлигини унутмаслик керак. Унинг хоҳиш-истаклари, ўз қарашлари ва ҳатто мақсадлари бор. Айтайлик, сизга боланинг хатти-ҳаракати ёқмайди. “Мен”-хабарлар шаклида бу ҳақда гапириш энг мақбул йўлдир (ўзингиз ва ҳиссиётларингиз ҳақида гапиринг). Аммо ҳар сафар тўғри хатти-ҳаракатлар моделини танласангиз, сиз қаршиликларга дуч келасиз ёки иродани суслаштирасиз. Истисно: бола хавф остида бўлса ёки ўзи учун хавф туғдирса (бола розеткага шпилька тиқса ёки синглисига пичоқ ўқталса, кутиб турмайсиз-ку).\nСиз болангизни хатолардан ҳимоя қилмоқчи эканлигингизни ҳеч кимга шубҳага олаётгани йўқ. Аммо хато қилиш яхши. Барчамиз буни бошдан кечирамиз ва айнан шу йўл билан тажрибага эга бўламиз. Фарзандингизга ўз хатосини қилиш имкониятини беринг. Шундан сўнг, сизнинг вазифангиз – унинг ёнида бўлиш ва қўллаб-қувватлаш. Масалан, ёрдам бериш ёки муҳокама қилишни таклиф қилинг. Аммо бола уларни рад этишга ҳақли. Рад этишни ҳурмат билан қабул қилинг: у қатъиятлиликни ўрганади, мақсадга эришишнинг янги усулларини топади, мустақилликнинг муҳим маҳоратига ва ўз қарорлари ва ҳаракатлари учун жавобгарликка эга бўлади. Ёки шунчаки болани қучоқланг ва кейинроқ яна уриниб кўриш мумкинлигини айтинг. Боланинг муваффақиятсизлиги сизнинг унга бўлган ҳис-туйғуларингизга таъсир қилмаганлигини сўзлар ва хатти-ҳаракатлар билан кўрсатинг.\nФарзандингизнинг ҳаёти, дўстлари, севимли машғулотларига самимий қизиқишни намойиш этинг. Аммо у танлаган нарсани муҳокама қилманг. Бола истамаса унинг қизиқишларини ҳеч кимга айтманг. Шундагина ишончли муносабатларни ўрната оласиз, бола сизнинг сўзларингизни тинглашни ва ўзи ҳақида муҳим нарсаларни баҳам кўришни бошлайди.\nТенглаштиришни бас қилинг\nДугонангизнинг ўғли, сўзсиз, зўр йигит. Қизингизнинг синфдоши эса жуда истеъдодли қиз. Лекин сизнинг болангиз улардан қолишмайди! Ҳар бир инсон ўз талантлари, хусусиятига эга. Яхшиси, унинг нимага қодирлигини ўрганинг. Болани ўз натижаларига қараб иш тутишни ўргатинг (ёзувинг икки ой олдингига қараганда анча яхшиланибди). Шунда сиз уни пастга урмасдан, танқидни тўғри қабул қилишга ўргатасиз.\nБолага “йўқ” дейишни ўргатинг\nБолага катталар нима деса “хўп” дейиш кераклигини ўргатсангиз, бола потенциал зўравонга қарши тура олмаслигига сабабчи бўлиб қолишингиз мумкин. Ҳар доим ҳам “йўқ” дейиш керак дегани эмас. Аммо болага ноқулайлик туғдирадиган бирон бир ҳаракатларни рад этиш ўринли. Ҳудди шунингдек бола ўзи ёқтирмаган нарсани қилишга мажбур эмас. «Йўқ» дейишни биладиган бола ўз ҳис-туйғулари ва истакларини яхшироқ билади (менга бу ёқдими? Мен ҳақиқатан ҳам шуни истайманми?). Бундан ташқари, у жисмоний ва руҳий чегараларини қандай ҳимоя қилишни билади. Бу ҳар қандай ёшда инсонга ўзига ишонч беради.\nЎз ҳис-туйғуларини намойиш қилишни тақиқламанг\nБиз ҳар қандай ҳис-туйғуларни кечиришимиз мумкин: қувонч, қайғу, ғазаб ва бошқалар. Бу инсон табиатининг табиий қисмидир. Туйғулар, одамга у ёки бу ташқи кучлар (фильм, китоб, воқеалар) таъсир кўрсатганда, руҳиятида нима содир бўлаётганини кўрсатади. Агар болангиз овоз чиқариб кулса, ўзига қўйинг, бу ҳиссиёитни қайтарманг. Қувончни ифода этиш уят эмас! Агар бола йиғласа ёки ғазабланса, бунинг сабабини сўранг. Унга ёрдам беришингиз учун айни дамда нима қила олишингизни сўранг. Фарзандингизга салбий ҳис-туйғуларни барқарор усулларда енгишни ўргатинг: масалан, ҳақорат қилувчини бошига уриш ўрнига, бақириш, ўрнидан туриб бошқа жойга ўтиш, чизиш, қоғоз парчаларини йиртиш мумкин ва ҳоказо.\nБолангиз – алоҳида шахс\nБу ҳақиқатни тан олсангиз, мустақил шахсни тарбия қиласиз. Катта бўлиш босқичида болалар ота-оналари билан ҳаётларида содир бўлаётган воқеаларни бўлишиш эҳтимоли камроқ. Сиз уларнинг ҳар бир қадамини назорат қилишни, маълумот қидиришни, дўстлардан сўрашни, тез-тез қўнғироқ қилишни ва ҳоказоларни хоҳлайсиз. Ота-онадан ажралиш инсон сифатида улғайиш ва шахс сифатида ривожланишда жуда муҳимлигини тушунинг. Бу даврни босим ва назоратисиз ўтган бола келажакда оила билан илиқ муносабатларни сақлаб қолади.\nБолалар ва оила психологияси бўйича адабиётларни ўқинг\nТабиийки, сизга ҳеч ким ота-она бўлишни ўргатмаган. Ўзингизда қачондир ота-онангизда бўлган токсик ҳатти-ҳаракатларни кузатишингиз эҳтимолдан ҳоли эмас. Ваҳоланки, сиз ҳаётингизда ундай ҳаракатларни такрорлмасликни истагансиз. Аммо стрессли вазиятда ўзини тутиш модели бизга ҳаётимизда кўрган нарсаларимизни уқтиради. Агар сиз нима учун бундай қилаётганингизни ва ушбу моделни қандай ўзгартириш мумкинлигини тушунсангиз, бундай шаблонларни ўзгартиришингиз мумкин. Боланинг ҳаёлида нималар кечаётганини тушунган одамлар вазиятни ва ўз ҳис-туйғуларини бошқариши осонроқдир.\n#Сукутсақлама #SukutSaqlama #ЗўравонликданҲолиЎзбекистон #ЗўравонликҚурбонлари #Болалар


Бокс бўйича келаси йил жаҳон чемпионати қаерда ўтказилиши маълум қилинди - Халқ сўзи\n13:29 06 Декабрь 2018 Спорт\nБокс бўйича эркаклар ўртасидаги 2019 йилги жаҳон чемпионати сентябрь ойида ўтказилади. Бу галги жаҳон чемпионатига Россиянинг Екатеринбург шаҳри мезбонлик қилади. Бу ҳақдаги қарорга Свердловск вилояти таклифи бўйича Россия бокс федерацияси келган.\nАслида жаҳон чемпионати ўтган йилнинг июль ойида тасдиқланганидек Россиянинг бошқа бир шаҳри - Сочида ўтказилиши керак эди. Лекин бироз кутилмаганда қарор ўзгарди. Аммо мезбон давлат ўз кучида қолди.


“ҲАЁТ УЧУН!” ФУТБОЛ ЎЙИНИГА ТАЙЁРГАРЛИК ЖАРАЁНЛАРИДАН ЭКСКЛЮЗИВ! 15.02.2013 13:53\n“Ўзбекистон маданияти ва санъати форуми” жамғармасининг энг хайрли лойиҳаларидан бўлган, “Ҳаёт учун!” хайрия форум марафони доирасида ўтказилаётган тадбирлардан энг кўп қизиқишларга сабаб бўлгани шубҳасиз, “Ҳаёт учун!” хайрия футбол учрашувидир.\nБу спорт учрашувларидан тушган маблағлар ҳам, албатта аёллардаги саратон хасталигини аниқлаш, ташхис қўйиш, даволаш, ушбу дардга чалинганларни дори-дармонлар билан таъминлаш, ихтисослаштирилган тиббиёт муассасаларининг моддий-техник базасини мустаҳкамлаш, онколог-шифокорлар малакасини ошириш ҳамда турли хайрия акция ва лойиҳаларини ўтказишга йўналтирилади!\n“Ҳаёт учун!” футбол бу нафақат, ёрқин футбол ўйини балки кўкрак бези саратони хасталигига чалинган аёлларни қўллаб-қувватлаш, мазкур касалликни даволаш ва олдини олишга бошқаларни ҳам ўз ҳиссаларини қўшишлари мумкинлигининг яққол ифодасидир.\nБу йил ҳам апрель ойида бўлиб ўтиши режалаштирилган, мазкур “Ҳаёт учун!” хайрия футболига тайёргарлик ишлари аллақачон бошлаб юборилган!\nҲозирда мазкур тадбирда қатнашиши керак бўлган гуруҳларнинг тайёргарлик жараёнлари кечмоқда!\n15 февраль куни кеч соат 21.00 да, мазкур футболда қатнашувчи театр ва кино юлдузларидан иборат, “Xижолат” гуруҳининг тайёргарлик жараёнлари бўлиб ўтди.\n“Хижолат” гуруҳи футбол машқларини малакали тренер билан бирга олиб боришмоқда.\nГуруҳ бошлиғи Жаҳонгир Позилжонов\nШукурулло Исроилов яна дарвозабон\nМазкур гуруҳда ҳозирда тайёргарлик машғулотларида қатнашаётганлар: Адиз Ражабов, Алишер Узоқов, Акбархўжа Расулов, Жаҳонгир Позилжонов, Жавлон Шодмонов, Даврон Кабулов, Ойбек Рихсибеков, Отабек Мирзахолов, Санжар Шодиев, Улуғбек Қодиров, Валижон Шамшиев, Шукурулло Исроилов ва бошқалар...\nДаврон Кабулов аввалги тайёргарлик футбол ўйинида, оёғи шикастланган бўлса ҳам, тайёргарлик машғулотларини қолдиришни истамади ва майдонга келиб, гарчи иштирок эта олмаётган бўлса ҳам, четдан тренернинг топшириқларини кузатиб, (оёғи оғриётганига қарамай) машқларни ўзи учун такрорлаб турди.\nҲаво анча совуқ бўлишига қарамай, гуруҳ иштирокчилари, футбол машқларини астойдил бажардилар.\nТайёргарлик машқларидан сўнг ҳам, улар майдонда қолиб, машқларни янада мустаҳкамладилар.\nИштирокчилардан фикрлар яқин соатларда...


10:32 03.07.2019 (Янгиланган 10:38 03.07.2019)\nGM Uzbekistan номи UZAUTO MOTORS деб ўзгартирилди, ишлаб чиқарилаётган автомобиллар нима деб аталади?\nТОШКЕНТ, 3 июл – Sputnik. Ушбу йилнинг 1 июлидан бошлаб GM Uzbekistan компаниясинг UZAUTO MOTORS деб ўзгартирилди, деб хабар қилмоқда Корпоратив маълумотлар ягона портали.\nGM Uzbekistan тўлиқ Ўзбекистон тасарруфига ўтиши мумкинлиги ҳақидага дастлабки хабарлар 2019 йилнинг феврал ойида пайдо бўлган эди. “Ўзавтосаноат” акциядорлик жамияти “General Motors” улушини сотиб олиши мумкинлигини ва компания тўлиқ Ўзбекистон тасарруфига ўтишини хабар берган эди.\nЭслатиб ўтамиз, Ўзбекистон янги тарихида енгил автомобиллар ишлаб чиқариш саноати илк бор 1992 йилда пайдо бўлган эди. Ўшандан Жанубий Кореянинг Daewoo корпорацияси билан ҳамкорликда Андижонда UzDaewoo автомобил ишлаб чиқариш бўйича қўшма корхона ташкил қилган эди. 1998 йилда Осиё бозоридаги иқтисодий инқироз туфайли Daewoo корпорацияси ўзининг автомобил ишлаб чиқариш йўналишини қисқартиришга мажбур бўлди.\nШундан сўнг 2007-2008 йилларда Ўзавтосаноат АҚШнинг General Motors корпорацияси билан ҳамкорликни йўлга қўйиб GM Uzbekistan ташкил қилинган эди. GM Uzbekistan ишлаб чиқараётган автомобиллари Ўзбекистон ичида Chevrolet хорижий бозорларда Ravon маркаси остида савдога чиқарилди.


13:30 / 16.03.2019 1263 pdf Ўқиш режими + -\nҲафса бинти Умар розияллоҳу анҳо нубувват хонадонига янги аъзо бўлиб келганларида у ерда Савда онамиз ва Оиша онамиз бор эдилар. Ҳафса бинти Умарнинг оталари Умар розияллоҳу анҳу у кишига тинимсиз насиҳат қилиб, Оиша онамиз билан бирор нарсада тортишмасликни тайинлар ва: «Сен қаерда-ю, Оиша қаерда, унинг отаси қаерда-ю, сенинг отанг қаерда», дер эдилар.\nУмар розияллоҳу анҳу қизлари Ҳафсага Расулуллоҳ соллаллоҳу алайҳи васалламга ҳеч гап қайтармасликни тайинлагани-тайинлаган эди.\nИмом Аҳмад ва бошқа уламоларимиз Умар розияллоҳу анҳудан қуйидагиларни ривоят қиладилар:\n«Биз қурайшликлар аёлларга устун келадиган қавм эдик. Мадинага келсак, уларнинг хотинлари устун келар экан. Бизнинг хотинлар ҳам уларнинг хотинларидан ўргана бошлашди. Менинг уйим Умайя ибн Зайднинг Аволийдаги ҳовлисида эди. Бир куни хотинимдан аччиғим чиққан эди, қарасам, менга гап қайтаряпти. Унинг бу ишини инкор қилсам:\n«Пайғамбар алайҳиссаломнинг хотинлари ҳам у зотга гап қайтарганида, ҳатто баъзилари бир кун-ярим кун гаплашмай юрганида, мен қайтарсам нима бўпти», дейди.\n«Сизлардан баъзиларингиз у зот билан бир кун-ярим кун гаплашмай ҳам юрадими?» десам:\n«Ичларингизда ким шу ишни қилса, ноумид бўлибди ва ютқазибди. Ораларингизда кимингиз Расулнинг ғазаби туфайли Аллоҳнинг ғазабига учрашдан омон қолиши мумкин?! Ундай бўлса, ҳалокатга учрайди. Сен у зотга гап қайтармагин, бирор нарса ҳам сўрамагин. Сенга мол-дунё керак бўлса, мендан сўра, мен бераман. Сенинг қўшнинг чиройлироқ, Расулуллоҳга маҳбуброқ бўлиши кўнглингни бузмасин», дедим».\nҲафса онамиз оталари Умар розияллоҳу анҳунинг юқоридагига ўхшаш насиҳатларига амал қилиб, нубувват хонадонида яхши яшай бошладилар. Аммо вақт ўтиши билан баъзи бир кутилмаган ҳолатлар ҳам чиқиб қолар эди.\nҲафса бинти Умар онамиз кўпроқ Оиша онамиз билан чиқишар эдилар. Икковлари маслаҳат қилиб, турли ишларни амалга ҳам оширар эдилар. Пайғамбар соллаллоҳу алайҳи васаллам Зайнаб бинти Жаҳш онамизга уйланганларида икковлари бирга рашк қилишди ва бирга Пайғамбар соллаллоҳу алайҳи васалламни Зайнаб бинти Жаҳш онамиздан узоқлаштирмоқчи бўлишди.\nИмом Бухорийнинг ривоятларида Оиша онамиз айтадилар:\n«Пайғамбар алайҳиссалом Зайнаб бинти Жаҳш ҳузурида асал ичар эдилар ва у билан узоқ ўтирардилар. Ҳафса икковимиз келишиб олдик-да, «Кимимизнинг олдимизга у киши келсалар, «Дарахтнинг ширасини ебсизми? Сиздан ўшанинг ҳиди келяпти», деймиз», дедик.\nҲафсанинг олдига кирган эканлар, у ҳалиги гапни айтибди. Шунда Пайғамбар алайҳиссалом:\n«Йўқ, мен Зайнаб бинти Жаҳшнинг олдида асал ичган эдим. Энди қайтиб бу ишни қилмайман, қасам ичдим, аммо сен бу гапни ҳеч кимга айтмагин», дебдилар».\nБу ҳодиса ва ундан келиб чиққан оқибатларни тўлиқ тушуниш, ўша пайтдаги ижтимоий ҳолатдан хабардор бўлиш учун Аҳмад ибн Ҳанбал «Муснад» китобида келтирган ривоятни кўрмоғимиз даркор.\n«Ибн Аббос розияллоҳу анҳу айтадилар:\n«Ҳазрати Умардан Аллоҳ таоло Қуръонда «Агар икковингиз Аллоҳга тавба қилсангиз, батаҳқиқ, қалбларингиз (ҳаққа) мойил бўлур», деб айтган Пайғамбаримизнинг икки аёллари кимлар эканлигини сўрашга ҳарис бўлиб юрардим. Умар ҳаж қилганларида мен ҳам ҳаж қилдим. Йўлда Умар четга чиққан эди, мен ҳам четга чиқдим. У қазои ҳожат қилди. Қайтиб келувди, қўлига сув қуйдим. У таҳорат қилди. Мен Умардан:\n«Эй мўминларнинг амири, Аллоҳ таоло «Агар икковингиз Аллоҳга тавба қилсангиз» деб айтган оятида Пайғамбаримизнинг қайси аёлларини назарда тутган?» деб сўрадим. У киши:\n«Ажойибсан-да, Ибн Аббос. Улар Ҳафса билан Оиша», дедилар-да, қиссани бошидан бошладилар.\n«Биз қурайшликлар, аёллардан устун келадиган қавм эдик. Мадинага келсак, уларнинг хотинлари устун келар экан. Бизнинг хотинлар ҳам уларнинг хотинларидан ўргана бошладилар. Менинг уйим Умайя ибн Зайднинг Аволийдаги ҳовлисида эди. Бир куни хотинимдан аччиғим чиққан эди, қарасам, менга гап қайтаряпти. Унинг бу ишини инкор қилсам, у «Пайғамбар алайҳиссаломнинг хотинлари ҳам у кишига гап қайтарганда, ҳатто баъзилари бир кун-ярим кун гаплашмай юрганда, мен гап қайтарсам нима бўлибди?» дейди.\n«Сизлардан баъзиларингиз у киши билан бир кун-ярим кун гаплашмай ҳам юрадими?» десам.\n«Ичларингизда ким шу ишни қилса, ноумид бўлибди ва ютқазибди. Ораларингизда кимингиз Расулнинг ғазаби туфайли Аллоҳнинг ғазабига учрашдан омон қолиши мумкин? Ундай бўлса, ҳалокатга учрайди. Сен у кишига гап қайтармагин, бирор нарса ҳам сўрамагин. Мендан сўра. Сенга мол-дунё керак бўлса, мен бераман. Сенинг қўшнинг чиройлироқ, Расулуллоҳга маҳбуброқ бўлиши кўнглингни бузмасин», дедим.\nМенинг ансорийлардан бир қўшним бор эди. Расулуллоҳнинг ҳузурларига навбат билан тушардик. Бир кун у тушарди, бир кун мен тушардим. У менга ваҳий ва бошқа хабарларни келтирарди. Мен ҳам унга шундай хабарларни келтирардим. Ўша кунлари Ғассон қабиласи бизга жанг қилиш учун отларни тайёрлаётганлиги ҳақида ўзаро гаплашиб юрардик. Қўшним бир кечаси келиб, эшигимни тақиллатди ва мени чақирди. Унинг олдига чиқдим.\nУ: «Катта иш содир бўлди», деди.\nМен: «Нима бўлди, Ғассон қабиласи келдими?» дедим.\nҚўшним бўлса: «Йўқ, ундан ҳам улканроқ иш бўлди. Расулуллоҳ хотинларини талоқ қилдилар», деди.\nМен: «Ҳафса ноумид бўлибди ва ютқазибди. Шундай бўлиб қолмасайди, деб юрган эдим», дедим.\nЭрталаб Бомдод намозини ўқиб, кийим-бошимни кийиб, Ҳафсаникига борсам, йиғлаб ўтирган экан.\nМен: «Расулуллоҳ алайҳиссалом сизларни талоқ қилдиларми?» дедим.\nУ: «Билмайман, анави жойда ҳаммадан ажраб олганлар», деди.\nҚора танли ғуломнинг олдига бордим-да:\n«Умарга изн сўраб бер», дедим.\nМинбар томон борсам, у ерда бир тўп одам ўтирибди. Баъзилари йиғлашяпти. Бир оз ўша ерда ўтирдим. Кейин чидай олмадим-да, ғуломнинг олдига бориб:\n«Умар учун изн сўраб кўр», дедим. У ичкарига кириб кетди. Бир оздан сўнг чиқиб:\n«Сени эслатган эдим, индамадилар», деди.\nЧиқиб, яна минбарнинг ёнида ўтирдим. Чидай олмай, яна ғуломнинг ёнига бордим ва:\n«Умар учун изн сўраб кўр», дедим. У ичкарига кириб, қайтиб чиқди-да:\nОрқамга қайтиб кетаётган эдим, бирдан ғулом чақириб қолди ва:\nКириб, Расулуллоҳга салом бердим. Бўйрага ёнбошлаб олган эканлар, (бўйра) ёнларига ботиб, изи тушиб қолибди.\nУ киши бошларини кўтариб, менга қарадилар-да:\nМен: «Ўзингиз биласиз, эй Аллоҳнинг Расули, биз қурайшликлар аёллардан устун келадиган қавм эдик. Мадинага келсак, уларнинг хотинлари устун келар экан. Бизнинг хотинлар ҳам уларнинг хотинларидан ўргана бошладилар. Бир куни қарасам, хотиним менга гап қайтаряпти. Мен буни инкор қилсам, «Пайғамбар алайҳиссаломнинг хотинлари ҳам у кишига гап қайтарганда, ҳатто баъзилари бир кун-ярим кун гаплашмай юрганда, мен гап қайтарсам нима бўлибди?» деди. Мен «Ким бу ишни қилса, ноумид бўлибди ва ютқазибди. Сиздан кимингиз Расулнинг ғазаби туфайли Аллоҳнинг ғазабига учрашдан омон қолиши мумкин?» дедим.\nМен: «Эй Аллоҳнинг Расули, мен Ҳафсанинг олдига кирдим ва унга «Қўшнингнинг сендан чиройлироқ ва Расулуллоҳга маҳбуброқ бўлиши кўнглингни бузмасин», деб айтдим», дедим.\nМен: «Ўтирсам майлими, эй Расулуллоҳ?» дедим.\nУ киши: «Ҳа», дедилар.\n«Эй Аллоҳнинг Расули, умматингизга дуо қилинг, ризқи кенг бўлсин. Аллоҳга ибодат қилмайдиган форс ва румликларнинг ҳам ризқи кенг-ку», дедим. У киши туриб ўтирдилар ва:\n«Эй ибн Ҳаттоб, сен шакдамисан? Улар ризқлари бу дунёда шошилинч берилган қавмлардир», дедилар.\nМен: «Аллоҳ гуноҳимни кечиришини сўранг», дедим.\nУ зот хотинларидан кўрган ҳолатнинг шиддатидан бир ойгача уларнинг олдига кирмасликка қасам ичган эканлар. Аллоҳ у кишини итоб қилди».\n«Эй Набий! Нима учун хотинларинг розилигини тилаб, Аллоҳ сенга ҳалол қилган нарсани ҳаром қилурсан! Аллоҳ Ғофур ва Роҳиймдир. Батаҳқиқ, Аллоҳ сизларга қасамларингизни ечишни шариатга киритди. Ва Аллоҳ сизнинг хожангиздир ва У Алийм ва Ҳакиймдир» оятларини нозил қилди (Таҳрим сураси, 1–2-оятлар).\nБу оятларда Пайғамбар соллаллоҳу алайҳи васалламга хитоб қилиниб, «Аллоҳ сенга ҳалол қилган асални ўзингга ҳаром қилишинг дуруст эмас. Нима учун хотинларингнинг розилигини кўзлаб, Аллоҳ сенга ҳалол қилган нарсани ўзингга ҳаром қиласан?!» дейилмоқда.\n«Аллоҳ Ғофур ва Роҳиймдир».\nШунинг учун ҳам бандасидан ўтган нарсаларни кечиб юборади ва уларга раҳм қилади.\n11:45 / 16.03.2019 766\n17:30 / 16.03.2019 9979\n3545 14:03 / 19.12.2018\n2217 17:40 / 09.06.2019\nУмму Исмоил - Ҳожар онамиз (учинчи мақола)\nБуюк фидокорликҲожар интизорлик билан уйда турмуш ўртоқлари ва ўғилларини кутардилар. Тинимсиз дуо қилиб, йиғлаб, бу имтиҳонни енгил қилишини, отаболанинг давоми...\n861 17:30 / 17.12.2020\n1259 19:05 / 11.12.2019


Kun.uz танқидидан сўнг: Урганч туманидаги «Ҳаёт йўқ маҳалла» йўллари таъмирланди\nШу йилнинг февраль ойида Kun.uz таҳририятига Хоразм вилояти Урганч тумани Ғалаба маҳалласининг Амударё кўчасида яшовчи аҳоли ижтимоий муаммолар ечимсиз қолаётганидан шикоят қилганди.\nМурожаатда маҳалла йўллари жуда ёмонлиги, электр энергияси таъминотидаги тез-тез узилишлар, электр симёғочлари йўқлиги, ичимлик суви тармоғидаги муаммолар, маиший чиқиндилар тўпланиб қолаётгани каби муаммолар кўрсатилганди.\nМурожаат асосида маҳаллага бориб, вазиятни ўргандик, ўрганиш давомида шикоят ўринли экани аниқланди. Бу ҳақда «Ҳаёт йўқ маҳалла!» - Урганч туманидаги «дунёдан узилган» маҳалла муаммолари ва «Ҳаёт йўқ маҳалла 2» - Урганч туманидаги «дунёдан узилган» маҳалла муаммолари ҳал бўлмади» сарлавҳали мақолалар эълон қилинди. Бу билан Урганч тумани ҳокимлиги ва бошқа мутасадди ташкилотларнинг Амударё кўчаси аҳолисининг шикоятига эътибор қаратиши, муаммоларни бартараф қилишда ёрдам беришини кутган эдик.\nСўнгги танқидий мақола чиққанидан сўнг, «Урганч тумани ҳудудий электр тармоқлари МЧЖ» томонидан камчиликлар, муаммолар бартараф қилиниб, ёғочдан ясалган ва қўлбола усулда ўрнатилган симёғочлар олиб ташланган, ўрнига замонавийлари ўрнатилган, янги трансформатор электр таъминоти тармоғига улаб берилган эди.\nЭнди эса Автомобиль йўллари қўмитаси Урганч тумани бўлими ҳам йўллар билан боғлиқ муаммоларни ҳал қилиб берди.\nМаҳалла йўллари текисланди, таъмирланди ва ШҚА (шағал-қум аралашмаси ёки ШПС – «шчебенно-песочная смесь») ётқизилди.\nҚайд этиш жоизки, аҳоли яшаш пунктларидаги ички йўлларни таъмирлашда асфальт қопламасидан фойдаланилмайди. Балки ШҚА (ёки ШПС) ётқизилади. Автомобиль йўллари қўмитаси ходимлари маълумотига кўра, ШҚА йўлларнинг ўнқир-чўнқирини бартараф қилади, шунингдек, ёмғир-қорли мавсумда ўтиб бўлмас даражада лой бўлиб ётишига барҳам беради.\nШҚАнинг камчилиги – иссиқ ва қуруқ иқлим шароитида чанг-тўзон бўлишидир. Шу туфайли ШҚА ётқизилган йўллар бўйида яшовчи аҳолига унга мунтазам равишда сув сепиб туриш тавсия қилинган.\nЙўлларни таъмирлаш жараёнида эътиборимизни бир ҳолат тортди. Автомобиль йўллари қўмитаси Урганч тумани бўлимига қарашли техникалардан йўлни текисловчи грейдернинг жуда эски ва абгор аҳволда эканини кўрдик. Собиқ иттифоқ даврида ишлаб чиқарилган бу техника ниҳоятда таъмирталаб аҳволга келиб қолган. Ваҳоланки ҳозирги пайтда замонавий грейдерлар ўзимизда ҳам ишлаб чиқарилмоқда. Йўлларни таъмирлашга бўлган эҳтиёж кучли, аммо моддий ва маънавий эскирган техника билан бундай ишларни жадал олиб бориш мумкинмикан?\nУрганч тумани «Ғалаба» маҳалласидаги Амударё кўчасида 200дан ортиқ хонадонда 1500дан ортиқ киши истиқомат қилади. Маҳаллани вилоят маркази Урганч шаҳридан 3 километр масофа, Наврўз шаҳарчасидан эса атиги битта заҳкаш ажратиб туради. Маҳаллий такси ҳайдовчилари орасида у «ҳаёт йўқ маҳалла», яъни «дунёдан узилган маҳалла» номи билан машҳур эди. Энди аста-секин «дунёга, цивилизацияга қайтмоқда», обод бўлмоқда. Бироқ, маҳаллада ўз ечимини кутаётган ижтимоий муаммолар ҳали бор. Энди одамлар маҳалла ҳудудига жамоат транспорти келишини, автобус қатнови йўлга қўйилишини, бу билан узоғи яқин, оғири енгил бўлишини кутишмоқда. Биз ҳали бу мавзуга яна қайтамиз.\nУрганч туманидаги «Ҳаёт йўқ маҳалла» - электр таъминотидаги муаммолар ҳал бўлди, йўллар қачон таъмирланади?\n«Ҳаёт йўқ маҳалла 2» - Урганч туманидаги «дунёдан узилган» маҳалла муаммолари ҳал бўлмади\n«Йўлимизни очиб беринг!» - Урганч тумани аҳолиси йўл ноқонуний ёпиб қўйилганидан азият чекмоқда


Испанияда навбатдан ташқари парламент сайловлари бўлиб ўтяпти\nИспанияда навбатдан ташқари парламент сайловлари бўлиб...\n28.04.2019 13:05 0 1095\nИспанияда бугун, 28 апрель куни Бош кортеслар (парламент)га сайловлар бошланди. Сайлов участкалари маҳаллий вақт билан соат 09:00 да очилиб, кечки соат 20:00 гача ишлайди. Бу ҳақда «Associated Press» хабар берди.\nСайлов якунларига кўра, депутатлар конгресси (парламентнинг қуйи палатаси)га 350 аъзо ва 208 нафар сенатор сайланади.\nМавзуга оид: Испания бош вазири парламентга муддатидан аввал сайлов ўтказилишини эълон қилди\nҲукумат тақдим этган жорий йилги давлат бюджети лойиҳаси Испания парламенти қуйи палатаси томонидан тасдиқланмаганидан сўнг бош вазир Педро Санчес парламентга навбатдан ташқари сайловлар ўтказилишини маълум қилганди.\nсайлов парламент Испания\nҲодиса 07/12, 12:49\nХориж 02/12, 18:55\nИспан қиролининг қамоқдаги куёви Янги йилга жавоб сўради\nХориж 25/11, 11:06\nРуминиядаги президентлик сайловларида Клаус Йоханнис ғолиб чиқди


Ўзбекистонда карантин режими кучайтирилади – Шодмонов | Qalampir.uz\nЎзбекистонда карантин режими кучайтирилади – Шодмонов\nЖамият\t10 Март 17:47 11723\nБугун, 10 март куни Соғлиқни сақлаш вазирлиги томонидан Ахборот ва оммавий коммуникациялар агентлигида Ўзбекистонда коронавирус инфекцияси (COVID-19)нинг профилактикаси ва унинг кириб келишининг олдини олиш масалаларига бағишланган матбуот анжумани бўлиб ўтмоқда. Унда Соғлиқни сақлаш вазири Алишер Шодмонов журналистлар билан мулоқотга киришди\n“Бу вирус ҳаммамизга чақмоқдек бўлди. Қўққис бошимизга тушди. Бу вирус бўйича аниқ маълумотлар кам бўлгани, вакцинаси мавжуд эмаслиги учун, даволашда ҳам аниқ чоралари бўлмагани учун биз Соғлиқни сақлаш вазирлиги ва ходимлари бошқа халқаро ташкилотлар БМТ институтлари билан ҳар турли консултацияларни олиб боряпмиз. Шу билан бир қаторда, Жаҳон соғлиқни сақлаш ташкилотига миннатдорлик билдирамиз.\nФВВ, Чегара қўшинлари, Соғлиқни сақлаш вазирлиги, Божхона қўмитаси, Ички ишлар вазирлиги, янги ташкил этилган Маҳалла ва оила масалалари вазирлиги билан ҳамкорликда иш олиб бориляпти”, дейди Соғлиқни сақлаш вазири.\nАлишер Шодмоновнинг маълум қилишича, мамлакатда карантин режими кучайтирилиши режалаштирилмоқда.\n“Маълум давлатлардан келётганларга 14 кунлик карантин эълон қилганмиз. Масалан, Эрон, Италия каби давлатларда ўлим сони кескин кўтарилаётгани сабабли чекловларни янада кучайтириш бўйича таклифлар таҳлил қилинмоқда. Чартер рейси билан 630 нафар Ўзбекистон ва бошқа давлат фуқаролари Жанубий Кореядан олиб келинди. Жорий йил 8 март ҳолатига кўра, 285 нафар фуқароларимиз Саудия Арабистонидан олиб келинган”, дейди вазир.\nВазир хориж мамлакатларидан авиақатновларнинг чекланишиши масаласига ҳам тўхталиб ўтди.\n“Авиақатновларнинг чеклови жорий этилмоқда. Саудия Арабистони билан ҳолат ўзгача бўлди. Бу мамлакатда ҳам касаллик қайд этилганидан сўнг, биринчи чекловни юритишни бошлади. Шу муносабат билан ҳали эълон қилгунга қадар бизникилар учиб бориб, қайтиб келишган. Унгача, туроператорлар билан имзоланган шартномалар асосида бориб келишига ҳеч қандай тўсиқ бўлмаган, хавф-хатар бўлмаган. Саудияда чеклов бўлганидан сўнг, авиақатновлар тўхтаб қолган. Худди шундек касаллик биз учун яқин бўлган Эронда, Афғонистонда кучайиши бошланганида биз чегаралардан ўтишни ҳам чекладик. Бу (ташаббус) биз томондан бўлди”, дейди Алишер Шодмонов.\n30 Март 23:35 83040\n28 Март 15:16 74979\n28 Март 10:15 55714\n29 Март 20:52 43675\n28 Март 17:32 43464


Туркияда исроиллик эр-хотин жосусликда айбланиб ҳибсга олинди\n13 Noyabr 21:36 / Published in Жаҳон\nТуркия президентининг Истанбулдаги қароргоҳини суратга олган исроиллик турмуш қурган эр-хотин ҳибсга олинди ва жосусликда айбланиб судланади.\nБу ҳақда жума куни расмий Anadolu агентлиги хабар берди.\nАнадолу агентлигининг қайд этишича, Туркия фуқароси ҳам ҳибсга олинган. Полиция уларни Истанбулнинг Осиё томонидаги Camlica радио телеминорасида ишлаган ходим томонидан қораланганидан кейин ҳибсга олди.\nХодимнинг айтишича, улар шу ҳафта бошида Туркия президенти Ражаб Тоййиб Эрдўғоннинг қўшни уйини ресторан минорасидан суратга олишган.\nҲозирда эр-хотин Истанбулда “сиёсий ва ҳарбий жосуслик”да айбланиб суд жараёнини кутмоқда.\nИсроил ташқи ишлар вазири Яир Лапид ўз баёнотида эр-хотиннинг “Исроил агентлиги”да ишламаганлигини айтди. Унинг сўзларига кўра, унинг бўлими эр-хотин билан доимий алоқада бўлиб, уларни озод қилишга ҳаракат қилмоқда.\nИсроилнинг Haaretz газетаси эр-хотиннинг Натали ва Морди Окнин эканлигини аниқлади. Улар адвокатларига таяниб, паром ўтиш вақтида Усмонлилар давридаги Долмабаҳче саройини суратга олганликларини даъво қилмоқдалар.\nШаҳарнинг Европа томонида жойлашган Долмабахченинг бир қисми Туркия президентининг иш идораси сифатида фойдаланилади.\nTagged under: ЖОСУСЛИК, ИСРОИЛ, СУД, сурат, ТУРКИЯ\nКонсерваторлар етакчиси ХДС/ХСС сайловидаги натижасини мағлубият деб атади


«Маънавият фестивали» бахтли болаларга қувончли онларни ҳадя этмоқда - Халқ сўзи\n22:49 05 Июнь 2021 Маданият\nБолалик инсон умрининг энг беғубор, орзу-умидларга тўла жўшқин ва ҳароратли дамдир. Боланинг кулгуси, кўзларидаги қувонч бутун оламни ёритадигандек гўё. Халқимиз азалдан болажон халқ, бунга тарихимиздан кўплаб мисоллар келтириш мумкин. Бугун ҳам юртимизда турли соҳаларда олиб борилаётган ислоҳотлар қаторида эртамиз эгалари бўлган фарзандларимиз манфаатларини ҳимоя қилиш, уларнинг жаҳон андозаларига мувофиқ билим олиши, маънавий камол топиши учун етарлича шарт-шароитлар яратилган. Шунинг баробарида уларнинг мароқли хордиқ чиқаришини ташкил этиш мақсадида турли кўнгилочар тадбирлар мунтазам ташкил этилмоқда.\nТаъкидлаш жоизки, бугун мамлакатимизда давлатимиз раҳбари ташаббуси билан ҳар-бир болага меҳр ва эътибор кўрсатилмоқда. Буни биргина “Меҳр” операциялари давомида Ватанимизга қайтарилган болалар мисолида ҳам кўришимиз мумкин. Бу борада “Маърифат” тарғиботчилар жамияти ҳам уларнинг ҳаётга қайта мослашуви, билим олиши учун ўз ҳиссасини қўшиб келаётгани ҳеч биримизга сир эмас.\nШунингдек, ногиронлиги бўлган болалар, ижтимоий ҳимояга муҳтож оила фарзандлари учун ҳам “Маънавият фестивали” доирасида “Болаларга маърифат улашиб”, “Маърифат тур”, “Бахтли болалик” лойиҳаларини амалга ошириб келинмоқда. Кеча 1 июнь — Халқаро болаларни ҳимоя қилиш куни муносабати билан Олий Мажлис ҳузуридаги Нодавлат ва нотижорат ташкилотларни ва фуқаролик жамиятининг бошқа институтларини қўллаб-қувватлаш жамоат фонди, Республика Маънавият ва маърифат маркази “Маърифат” тарғиботчилар жамияти томонидан “Анҳор-Локоматив” боғида ўтказилган маданий-маърифий тадбир ҳам бир неча эзгу ғояларни ўзида мужассамлаштирди.\n“Маърифат тур” лойиҳаси доирасида Тошкент шаҳри, Тошкент ва Сирдарё вилоятларидаги ижтимоий ҳимояга муҳтож оилаларнинг қариб уч минг нафар фарзандлари иштирок этди. Унда “Маърифат” тарғиботчилар жамияти аъзоси, психолог, Республика экспертлар кенгаши аъзоси Жамила Шермуҳаммедова, “Ўзбекфильм” киностудияси актрисаси Ўзбекистонда хизмат кўрсатган артистлар Барно Кадирова, Алишер Атабаев, Рихсибой Алиевлар иштирок этишди.\nКитоб – замонлар тўлқинида сузувчи, ўзидаги маънолар хазинасини аждодлардан авлодларга авайлаб етказувчи тафаккур кемасидир, - дейди Республика Маънавият ва маърифат маркази «Маърифат» тарғиботчилар жамияти Ахборот хизмати бўлим бошлиғи Алишер Азимов.\n- Унинг ҳар бир саҳифаси ҳикматларга бой ва дилларга рўшнолик киритиб, эзгу туйғуларни уйғотмоққа қодир. Шу боис, фестиваль доирасида китобхонликни кенг тарғиб қилиш ҳам асосий мақсад қилиб белгилангани, ўйлайманки, ўтказилаётган тадбирлар аҳамиятини янада оширмоқда.\n“Болаларга маърифат улашиб” лойиҳаси доирасида болалар маънавиятини янада юксалтириш, дунёқарашини кенгайтиришга қаратилган китоблар кўргазмаси, юртимиздаги илм, фан, санъат ва маданият вакиллари ҳамда “Маърифат” тарғиботчилар жамияти аъзолари иштирокида учрашувлар бўлиб ўтди. “Қувноқ цирк” томошасини маза қилиб томоша қилдик, ---- дейди пойтахтлик Диёра Отамуродова. ---- Бошқа тадбирлар ҳам биз, ёшларга, болажонларга манзур бўлди. “Паннога расм чизиш” дастурида эса ўз орзуларимни сурат орқали ифода этдим. Кўплаб аттракционлар биз учун бепул хизмат қилди. Барчаси учун ташкилотчиларга раҳмат!\n“Ҳунармандчилик кўргазмаси”да болалар миллий ҳунармандчилик, халқ бадиий ва амалий санъати йўналишлари ҳақида ўзларини қизиқтирган саволларга жавоб олишди ва истеъдодли болалар иштирокида концерт намойиш этилди. Тадбирда сўзга чиққанлар, болажонларни байрам билан табриклаб, беғуборлик уларни тарк этмаслигини тилашди. Кўзимиз қувончи, бизнинг эртамиз ва ҳаётимиз мазмуни бўлмиш кичкинтойларимизга ташкилотчилар томонидан эсдалик совғалари берилди. “Бахтли болалик” хайрия дастури барча болажонларга манзур бўлди. Эслатиб ўтамиз, «Маънавият фестивали» доирасидаги бир-биридан қизиқарли лойиҳалар, кўнгилларга чинакам маънода бахт ва хурсандчилик улашувчи тадбирлар давом этмоқда.


Monthly Archive: Aprel 2019\nОчиқ айтишимиз мумкин, аввал уй жой коммунал хизмати бугунги кун даражасида ташкил этилмаганди. Шу боис уйларнинг чор атрофлари турли чиқиндиларга, кўп қаватли томларнинг ертўлалалари сувга тўлиб ётарди. Уй жой ширкатлари ҳам шунчаки номига хизмат кўрсатарди. Улар замонавий техника воситаларига ҳам эга эмасди. Давлатимиз раҳбари Ўзбекистон Республикаси уй жой колммунал хизмат кўрсатиш вазирлигини ташкил...\nМақоланинг сарлавҳаси ишни қилган карнайчи, балога қолган сурнайчи мақолини эслатиб юбораяпти, дейсизми? Тўғри топдингиз. Нега шундай сарлавҳа қўйганимизни мақолани ўқиш асно билиб оласиз. “Мактаб — илм боғи. Ўқитувчилар эса шу боғнинг...\nСирдарё вилояти ҳокимлигида Хитой Халқ Республикасининг “Ляонинг Лиди Инвестмент Холдинг Корп.” компанияси вакили Гу Пинг бошчилигидаги делегация билан вилоят ҳокимининг биринчи ўринбосари А.Каримов, ҳоким ўринбосари К.Собиров, Адлия вазирлиги бошқарма бошлиғи А.Турдиев,...\n9 май— Хотира ва Қадрлаш куни арафасида Гулистон шаҳридаги 17- умумтаълим мактабида Ўзбекистон халқ шоирлари Тўра Сулаймон, Ҳалима Худойбердиева ва Муҳаммад Юсуфнинг хотираларига бағишланган адабий-бадиий кеча ўтказилди. Тадбирни мактабнинг она тили...\nПрофессор Қозоқбой Йўлдошев ўзи таҳсил олган мактабга 1000 жилд бадиий китоб совға қилди Мамлакатимизда Президентимизнинг ташаббуслари билан “Мен ўқиган мактабимга китоб совға қиламан” акцияси кенг қулоч ёймоқда. Педагогика фанлари доктори, профессор Қозоқбой...\nЭлектр энергияси, табиий газ ва ичимлик сувини истеъмол қилиш соҳасида шартнома мажбуриятларига сўзсиз риоя этилишни таъминлаш мақсадида Мажбурий ижро бюроси Янгиер шаҳар бўлими томонидан барча ҳудудларда тадбирлар ташкил этилиб, аҳолига тўлов...\nПрезидентимиз Шавкат Мирзиёев жорий йилнинг 19 февраль куни Сирдарё вилоятига ташрифи чоғида вилоятда туризмни ривожлантириш масалаларида оқсоқлик борлигини танқид қилган эдилар. Буни Сардоба туманидаги “Ёғочли сардоба” тарихий обидасининг ўз ҳолига ташлаб...


Huquqburch.Uz - Сохта дипломнинг «фойда»си\nАйгул Айнатдинова (исм-фамилиялар ўзгартирилган) ўқитувчи бўлиб иш бошлашидан аввал болалар кутубхонасида, кейин шаҳар марказий кутубхонасида, мактабда кутубхоначи сифатида салкам йигирма йилдан бери меҳнат қилаётган эди. Лекин географияга бўлган қизиқиш, ўқувчиларга ушбу фандан дарс бериш истаги унга тинчлик бермасди. Ҳатто 35 ёшга кирган, оилали бўлса-да, шу мақсадини рўёбга чиқариш учун 2003 йили Тошкент давлат педагогика университетига ҳужжат топшириб ҳам кўради. Имтиҳондан ўтолмаган Айгул ҳужжатларини қайтариб олиш учун университетнинг қабул комиссиясига боради. Бу ерда у бир ўқитувчи аёл билан танишади. У Айгулга ҳужжатларини ҳали олмай туришни маслаҳат бериб, тўрт йилдан кейин қалбаки диплом тайёрлаб беришни ваъда қилади.\nБу гап-сўздан кейин орадан уч йил ўтади. Ҳаёт бир текис, ўз ўзанида давом этаётган кунларнинг бирида мактабга Иброҳим Рустамов деган киши директор бўлиб келади. Уч-тўрт ой ўтгач, Айгулни йўқлайди. Ҳол-аҳвол сўрагач, гапни чўзмай, мақсадга кўчади:\n— Биласиз, мактабимизда география ўқитувчисига эҳтиёж бор. Янги ўқитувчини ишга олсак, жамоамизга киришиши учун ҳам анча-мунча вақт кетиб қолади. Шунинг учун сизга дарс беришни ўйлаб турибман. Эшитишимга қараганда, бунга қизиқишингиз ҳам, лаёқатингиз ҳам бор экан. Бундан ташқари, салкам ўн йилдан бери шу ерда ишлар экансиз. Назаримда, болалар билан ишлаш учун тажрибангиз етади, ишончни ҳам бемалол оқлайсиз. Нима дейсиз, опа?\n— Иброҳим ака, раҳмат, жоним билан рози бўлардим, лекин маълумотим тўғри келмайди-да.\n— Бунинг йўли осон, университетда танишларим бор, бир оғиз айтсак, тўғрироғи, уларга уч-тўрт сўм берсак, дипломни тўғрилаб беришади. Ўйлаб кўринг, бунақа имконият ҳадеб бўлавермайди.\nАйгул рози бўлиб, директор хонасидан хурсанд чиқади. Орзуси ушалиш арафасида эди-да. Орадан икки-уч ой ўтгач, уни яна директор чақиртиради. Иброҳим Рустамов унга қараб: «Иш пишди, акалар билан гаплашдим, уларга минг долларни етказсак, дипломни икки ойда беришади», — дейди. Айгул Айнатдинова айтилган пулни бир-икки кунда топиб, директорга беради.\nЁзги таътил бошланиб, ўқитувчилар ҳам, директор ҳам меҳнат таътилига чиқади. Иброҳим Рустамов эса туғилиб ўсган қишлоғига кетади. Бироз вақт ўтиб, яқин ўқитувчилардан бири Айгулга қўнғироқ қилиб, директор вафот этганини айтади. Айгул бир директорга, бир берган пулларига куйинарди. «Наҳотки, шунча пулга тушиб қолаверсам», — деган ўй-хаёл уни безовта қиларди. Бу воқеадан уч-тўрт кун ўтиб, Айгулнинг уйига 40-45 ёшлардаги киши келади. У Иброҳим аканинг таниши эканини айтиб, Айгулнинг номига расмийлаштирилган, Тошкент давлат педагогика университети томонидан берилган дипломни қўлига тутқазади. У «Берилган ваъданинг устидан чиқаяпман, қўрқмасдан ишлайверинг, диплом бўйича ҳеч қандай муаммо чиқмайди, иш пухта қилинган», — дейди.\nМактабга янги раҳбар келиб, география фани ўқитувчиси ҳам ишга олинади. Айгул Айнатдинова тарих ўқитувчиси штати бўшлиги учун кейинги ўқув йилидан бошлаб болаларга «сабоқ» бера бошлайди. Орадан уч йил ўтиб, у Тошкент вилояти халқ таълими ходимларини қайта тайёрлаш ва уларнинг малакасини ошириш институтида тарих ўқитувчиларини қайта тайёрлаш курсида ўқийди, кейинчалик яна ўша институтда малака оширади.\n2014 йилга келиб мактаб директори ўқитувчиларнинг дипломлари ҳақиқий ёки ҳақиқий эмаслигини текшириш учун тегишли олий ўқув юртларига сўровнома юборади. Орадан бир-икки ой ўтса-да, баъзиларидан жавоб хати келмайди. Улар орасида Айгул Айнатдинованики ҳам бор эди. Шунда раҳбар ўқитувчиларга ўқиган олий ўқув юртларига бориб, сўровнома жавобини олиб келишни буюради. У минг бир ҳадик билан ўзи «таълим олган» университетга боради. Девонхона ходими университет архиви ёниб кетганини, шунинг учун сўровнома жавобини ҳозир бера олмаслигини, кейинчалик ўзи юборишини айтади. Айгул хурсандлигидан ичига сиғмасди, чунки бу гап унинг фойдасига хизмат қиларди-да...\nОрадан бир йилча ўтиб, унинг соғлиғи ёмонлашиб қолади ва ўз хоҳишига кўра ишдан бўшайди. Бу орада сохта диплом ҳам изсиз йўқолади.\nАйгул Айнатдинованинг етти йил аввал жиноятга қўл ургани ҳуқуқни муҳофаза қилувчи органлар томонидан ўтказилган текширишда фош бўлди. Яқинда суд очиқ суд мажлисида бу бўйича қўзғатилган жиноят ишини кўриб чиқди. Суд дипломнинг қалбаки эканини била туриб, ундан фойдалангани учун Айгул Айнатдиновага қонунда белгиланган жарима жазоси тайинлаб, уч йилга мансабдорлик ва моддий жавобгарлик лавозимларида ишлаш ҳуқуқидан маҳрум этди.\nМавриди келганда Президентимизнинг «Юксак маънавият — енгилмас куч» асарида илгари сурилган қуйидаги фикрга тўхталсак: «...агарки дунё иморатлари ичида энг улуғи мактаб бўлса, касбларнинг ичида энг шарафлиси ўқитувчилик ва мураббийликдир, десак, ўйлайманки, айни ҳақиқатни айтган бўламиз. Чиндан ҳам, ўқитувчи наинки синф хонасига файз ва зиё олиб кирадиган, балки минг-минглаб мурғак қалбларга эзгулик ёғдусини бахш этадиган, ўз ўқувчиларига ҳақиқатан ҳам ҳаёт мактабини берадиган мўътабар зотдир». Очиғи, ҳозир ҳам орамизда Айгул Айнатдиновага ўхшаган сохта дипломли «ўқитувчи» ва «мураббий»ларимиз бор бўлиши мумкин. Ўйлаймизки, улар давлатимиз раҳбарининг юқоридаги фикрлари ва ушбу мақоламиздан тегишли хулосани чиқариб олишади. Чунки бугун фойда келтираётган сохта диплом вақти келиб зиён келтириши муқаррар.\nЧирчиқ шаҳар суди судьяси


2015 йилнинг мартига қадар Тошкентдан Самарқандга 47 минг сўмга учиш мумкин бўлди » Ўзбекистон янгиликлари – Zamin.uz\n02:27 Тил  Ўзбекча\n31-12-2014 | 16:12\nZAMIN.UZ / Жамият / 31 Декабр 2014 года988\n«Ўзбекистон ҳаво йўллари» миллий авиакомпанияси Тошкент — Самарқанд ва қайтиш йўналиши бўйлаб реклама тарифларининг амал қилишини 2015 йилнинг мартига қадар узайтирди, Бу ҳақда Podrobno.uz'га асосланиб Uz24.uz хабар бермоқда. Шундай қилиб, бир томонга мўлжалланган «эконом-класс» чиптаси нархи 47 минг 803 сўм қилиб белгиланган. Чет эл мамлакатлари фуқаролари учун эса чипта нархи 19,4 доллар қилиб белгиланган.Реклама акцияси доирасидаги сўнгги рейс 2015 йил 27 март куни соат 6:55 да Тошкентдан Самарқандга амалга оширилади. Самарқанддан 28 март куни тонгги 8:15 ёки 29 март куни кечки соат 19:20 даги рейс билан Тошкентга қайтиш мумкин бўлади.\nЎқишни тавсия қиламиз Самарқандлик акушер ташландиқ чақалоқни 450 минг сўмга сотиб юборгани фош этилди\n10:50 / 09-12-2014\nКоллеж битирувчиларига имтиёз берилди


Ўн caккиз йил ўтиб… - Huquq.uz\nЎн caккиз йил ўтиб…\n14:24 - 21.08.2020\n– Отам қани? Ишхонасидан сўрашаяпти. Автобазага ҳам икки кундан бери бормабди.\nАёл ўғлининг ташвишли овозини эшитиб, ҳовлиқиб қолди.\n– Билмадим, болам, – деди. – Кўрдинг-ку, неча кундан бери мазам бўлмай, ўзим билан ўзим бўлиб юрибман. Хонасига бир қара-чи?\nОтасининг хонасидан хабар олгани борган ўғил уни ўрнида қонига бўялган ҳолида топиб, қичқириб юборди…\nЭлдор 2001 йил октябрь ойидан 2002 йил август ойига қадар Муборак тумани «Муборак» қоракўл-наслчилик ширкат хўжалигининг марказида яшаб, автобаза директори Салимбой Ҳамроевнинг уйида мардикорлик қилди. Гоҳида унга шериги Руслан ҳам қарашиб турарди. Элдор қўлигул уста ва пайвандчи эди. Тез орада ҳаммомдан тортиб молхонагача, узум вайишларидан айвонгача анча обод бўлиб қолди. Бундан ташқари, темирдан иккита сейф, битта эшик ҳам ясаб берди.\nЎша куни Элдор шериги Руслан билан вино ичди.\n– Э, ошна, паспортнинг ҳам муддати тугаб бораяпти, – деди Руслан. – Тезроқ Россияга кетишимиз керак. Анави каттангдан йўлга пул сўраб кўр. Берармикан?\nЭлдор Салимбой акадан бажарилган ишлар учун 50 минг сўм ва қарзга 100 минг сўм сўради.\n– Тушунмадим, – деди Салимбой ака. – Иш ҳақларингизни тўлиқ берганман-ку? Бундан ташқари ҳозир пулим йўқ. Яқинда бўлади. Унгача битта ҳожатхона қуриб берасизлар, кейин гаплашамиз…\nЭлдор бир неча кун илгари Салимбой аканинг қўлида ишловчи ходимлар унга ярим халта пул келтириб берганини, у эса пулни ўзи ясаб берган сейфга жойлаганини кўрганди.\nХўжайиннинг пули бўлатуриб бермагани усталарга алам қилди. Ўша кеча улар яна вино ичишди. Сўнг С.Ҳамроевдан пулни тортиб олиш режасини тузишди.\nЎшанда 2002 йил 22 октябрь эди. Элдор ва Руслан қабиҳ ниятини амалга ошириш мақсадида қўлқоп, пичоқ, болға ва бошқа қурилиш асбоблари билан қуролланиб, кечқурун Салимбой аканинг уйига боришди.\nГараж дарвозаси олдида тўхташди. Бирови нос чекди, иккинчиси сигарет тутатди. Атрофни кузатиб, ичкарига киргани қулай жой қидиришди. Ҳовли девори тагига тўкилган қум ва шағалга чиқиб девордан ошиб ўтишди. Дарвозахонадаги каравотлардан бирининг тагига кириб олишди. Элдор ётоқхонанинг темир эшигини ўзи ясаганди. Уни бузиб кириш амримаҳол эди. Шу сабабли каравот тагида хўжайиннинг ҳожатга чиқишини кутишди. Ниҳоят С.Ҳамроев ташқарига чиқди. Пайтдан фойдаланган икковлон секингина ўзларини ётоқхонага уришди.\nБирови стол, иккинчиси диван тагига яширинди. Хонадон соҳиби жойига қайтиб ухлаб қолгач, иккови қўлларига қўлқоп кийишди. Элдор уй эгасининг оёғидан ушлаб турди, Руслан эса адёл билан унинг бошини ёпиб, чап кўксига тўрт марта пичоқ урди. Бу ҳам етмаганидек болға билан бошига қайта-қайта ура бошлади. С.Ҳамроев тинчиб қолгач, калитини олиб сейфни очишди. Ичидан пулни, қимматбаҳо тақинчоқларни, шкафдан икки жуфт пойабзал, иккита спорт кийими ва сумкасини олиб қочишди…\nҚарши – Бухоро йўлидан ўтиб, қум конига боришди. Ўша ерда устидаги қонли кийимларни алмаштириб, болға ва пичоқни кийимларига ўраб, кондаги кўлмакка отиб юборишди. Сўнг темирйўл ёқалаб Бухоронинг Қоровулбозор туманига йўл олишди.\nУ ердан «Дамас» машинасида Когон туманига бориб, меҳмонхонада бир кеча тунашди. Шу ерда С.Ҳамроевнинг уйидан олган пулни санашди. 6 млн. сўм экан. Эртаси куни Бухоро шаҳридаги қорабозордан пулни доллар ва рублга алмаштириб, ўзларига иссиқ кийим сотиб олиб, автобусда Урганч шаҳрига кетишди.\nУрганчдаги меҳмонхонада дам олгач, йўловчи машинада Россияга жўнашди. У томонларда шерикларнинг йўллари айро тушди.\n2018 йил ноябрь ойида синглиси Албина Элдорга Русланнинг юрак хуружидан ўлганини айтди. Буни унинг укасидан эшитган экан.\n«Қинғир ишнинг қийиғи қирқ йилдан кейин ҳам чиқади» деганларидек, орадан шунча йил ўтишига қарамасдан Элдор қўлга олиниб, жинояти учун суд олдида жавоб берди (бу орада ишнинг Русланга оид қисми тугатилган эди).\nЖиноят ишлари бўйича Қашқадарё вилояти суди Элдор Янузаковга 19 йилу 6 ой озодликдан маҳрум қилиш жазоси тайинлади. Шунингдек, судланувчининг ҳисобидан марҳумнинг қонуний вакилига 56 млн. 300 минг сўм моддий ва маънавий зарар ундирилди.


Нукусда стол тенниси бўйича Ўзбекистон чемпионати бўлиб ўтди\nТеглар: Футбол, Спорт, Ўзбекистон\nДобавлено: 25.11.2016, 10:29\nНукус Олимпия захиралари коллежида стол тенниси бўйича аёллар ва эркаклар ўртасида Ўзбекистон чемпионати бўлиб ўтди. Бу ҳақда ЎзА хабар бермоқда.\nҚорақалпоғистон Республикаси, вилоятлар ва Тошкент шаҳридан жами 110 спортчи иштирок этган мусобақанинг эркаклар ўртасидаги яккалик ўйинларида биринчи ўринни Тошкент вилоятидан З.Кенжаев эгаллади. Иккинчи ўрин ушбу вилоятнинг яна бир вакили Г.Левченкога насиб этган бўлса, учинчи ўринга андижонлик спортчилар Э.Холиқов ва Қ.Тешабоев сазовор бўлди.\nЭркаклар ўртасидаги жуфтлик баҳсларида Андижон вилоятидан Э.Холиқов ва Қ.Тешабоев биринчи ўринни эгаллаб, ғолиблик шоҳсупасига кўтарилди.\nАёллар ўртасидаги яккалик баҳсларда Тошкент шаҳридан Р.Гуфранова биринчи ўринга муносиб, деб топилди. Иккинчи ўринни Тошкент вилоятидан О.Ким эгаллаган бўлса, учинчи ўринни яна ушбу вилоят вакиллари К.Холиқова ва Р.Ким баҳам кўрди.\nАёллар ўртасидаги жуфтлик баҳсларида Тошкент вилоятидан Р.Ким ва О.Ким жуфтлиги барча рақиблари устидан ишончли ғалабани қўлга киритиб, биринчи ўринни эгаллади.


Telegram шов-шувли TON блокчейн-платформаси ёпилишини билдирди\nTelegram асосчиси Павел Дуров TON лойиҳасига 1,7 миллиард доллар сармоя жалб қилган эди.\nTelegram асосчиси Павел Дуров инвесторлар томонидан 1 миллиард 700 миллион доллар маблағ ётқизилган Telegram Open Network (TON) блокчейн-платформаси ёпилишини маълум қилди. "Коммерсантъ" нашрининг ёзишича, бу АҚШ Қимматбаҳо қоғозлар ва биржалар бўйича комиссиясининг судда ғалаба қилгани билан боғлиқ.\n12 май куни кечқурун TON ёпилишини расман эълон қилган Павел Дуров мазкур лойиҳани нафақат Америкада, балки бошқа давлатларда ҳам тақиқлагани учун АҚШ судини адолатсизликда айблади.\nTelegram Open Network (TON) лойиҳаси 2018 йилда 1 миллиард 700 миллион доллар сармояни жалб қилишга муваффақ бўлганди. Лойиҳани ишга тушириш 2019 йилга режалаштирилган эди. Бироқ АҚШ Қимматбаҳо қоғозлар ва биржалар бўйича комиссияси бу лойиҳа устидан судга шикоят киритган.\nКомиссиянинг таъкидлашича, Дуров томонидан ишлаб чиқилган ва сармоядорларга сотилган Gram токенлари қимматбаҳо қоғоз ҳисобланади. Комиссия шундан келиб чиққан ҳолда, лойиҳани амалга ошириш жараёни АҚШ қонунларида белгиланган тартибда рўйхатдан ўтказилишини талаб қилган.\nСуд қарорига асосан Telegram TON лойиҳасига маблағ ётқизган америкалик инвесторларнинг 72 фоиз инвестициясини қайтариши зарур. Бошқа давлатлардаги инвесторлар ҳам суднинг бу ҳукмига рози бўлиши ёки Telegram ширкатига қарз бериб туриши мумкин. Қарз берган инвесторларга Telegram пулларини 110 фоиз билан бир йил ичида қайтаришни ваъда қилмоқда.


Qalampir.uz - Гулнора Каримованинг қизи акасининг ёнига кетди\nГулнора Каримованинг қизи акасининг ёнига кетди\n18:07, 01.10.2018 Жамият\nИмон Каримовлар оиласининг тўнғич қизи Гулнора Каримованинг фарзанди саналади.\nЎзбекистон Республикасининг Биринчи Президенти Ислом Каримовнинг набираси Имон Каримова 28 сентябрь куни "Тошкент" Халқаро аэропортидан Лондонга учиб кетган. У самолётга ўтириш талони суратини Instagram’даги саҳифасига жойлаштирган.\nМаълумки, Имон Каримовлар оиласининг тўнғич қизи Гулнора Каримованинг фарзанди саналади.\n2013 йил охирларида Гулнора Каримова оиласи бошида қора булутлар тўпланди. Унга тегишли ташкилотлар, ширкатлар ёпилди, молиявий ишларга бош-қош бўлганлар ҳибсланди, алоқадорлар сўроққа тортилди.\nЎша кезларда Гулнора Каримованинг ўғли Ислом Каримов Лондонда эди ва у Ўзбекистонга ҳамон келгани йўқ. Бу орада Биринчи Президент Ислом Каримов вафот этди. Жаноза маросимида Гулнора Каримова ҳам, унинг фарзандлари ҳам иштирок этмади.\n2017 йилнинг 31 август куни Ислом Каримов фаолият юритган "Оқсарой" қароргоҳида Ислом Каримов сиймоси акс этган ҳайкал очилиш маросими бўлиб ўтди. Унда Каримовлар оиласи номидан Татьяна Каримова, Лола Каримова-Тилляева ва Имон Каримова иштирок этди. Имон холаси билан бобоси ҳайкали пойига гул қўйган эди.\nИмон ўтган вақт давомида на онаси ва на бувиси билан яшаган. Бир муддат "Туркистон" меҳмонхонасида қолган. У бувиси томонидан ҳадя қилинган уйни рад этган. Кейинроқ, унга оиланинг қадрдон дўстларидан бири уй ва машина совға қилгани маълум.\nАйни дамда Гулнора Каримова устидан Швецияда суд иши бошланган. У катта миқдорда пора олишда айбланмоқда.\nИнтернетдаги мулоҳазаларда тахмин қилинишича, Имон Каримова акаси Исломнинг ёнига кетган. Бир неча йилдирки, кичик Ислом Каримов Лондона истиқомат қилиб келади.\nШавкат Мирзиёев Кипр Республикасига табрик йўллади\nПутиннинг собиқ тан соқчиси вилоят губернатори бўлди\n06:47, 11.12.2018 18 723


Ўш мэрининг в.б. матбуот анжуманидан кейин журналистларга дастурхон ёзди - ҚИРҒИЗИСТОН ЯНГИЛИКЛАРИ\nЎш мэрининг в.б. матбуот анжуманидан кейин журналистларга дастурхон ёзди\nЎш шаҳар мэри вазифасини бажарувчи Алмаз Мамбетов 23 августда маҳаллий оммавий ахборот воситаларига матбуот анжумани ўтказиб, кейин журналистларга фуршет уюштирди.\n«Азаттык»нинг Ўшдаги мухбири Дастан Умўтбай ўғли Твиттерга жойлаган суратларига қараганда, дастурхонга чучуқдан тортиб роллигача қўйилган. Фуршетни «ИЗЮМ» ресторани тайёрлаган бўлиши мумкин. Сабаби салфетка солинган қутичада унинг номи ёзилган.\nАлмаз Мамбетов журналистларга уюштирган фуршет. Сурат: Дастан Умўтбай ўғли\nУмўтбай ўғли матбуот анжуманида олдин фуршет қайси пулга уюштирганини сўраганда, Мамбетов «пул ўз чўнтагидан» кетганини билдирган.\nБунгача Мамбетов мазкур хизматга президент Садир Жапаровнинг таклифи билан келганини айтган. Шунингдек, шаҳар кенгашига мерликка таклиф қилинган ягона номзод.\nЎтган йилнинг ноябрь ойида Ўш вилоятига янги раҳбар бўлиб келган Жарасул Абдураимов ҳам матбуот анжумани ўтказиб, кейин журналистларга мультиварка тақдим қилган. Совға журналистларнинг касб байрами муносабати билан берилгани айтилган.\nДипломат, мэр, давлат рўйхатга олиш хизматининг етакчиси\nАлмаз Мамбетов 45 ёшда, у 1999 йили Қирғизистоннинг халқаро университетининг (МУК) Дипломатия ва халқаро муносабатлар» факультетини тугатган. Мамбетов меҳнат фаолиятини 2000 йили ташқи ишлар вазирлигида котиб-референт сифатида бошлаган.\nУ 2002-2003 йиллари Спорт ва туризм вазирлигининг алоқа ва маркетинг бўлимининг бош мутахассиси бўлиб ишлаб, 2004-2007 йиллари ТИВнинг давлат протокол департаменти котиби бўлган. Мамбетов 2008-2010 йиллари «Қирғиз темир йўли» ишхонасида ишлаган.\nШунингдек, 2011 йили у Бишкек мериясининг халқаро бошқармасини бошқарган. Кейин тадбиркорлик билан шуғулланган. 2014-2016 йиллари «Транс-Кыргыз Газ Пайплайн Компани Лимитед» МЧЖнинг PR-бўлимида ишлаган.\n2016 йили Балиқчи шаҳар кенгашидаги КСДП фракцияси Мамбетовнинг номзодини мерликка таклиф қилган — у мазкур хизматда уч йил ишлаган. У Балиқчи шаҳрини бошқарганда жамоатлик сўкинган сўзлари билан эсда қолган. 2017 йили Балиқчининг собиқ мери Сатибек Шамшудинов билан телефонда уришиб кетиб, уни “өўласан” ва «кўтингни йиртаман» деб қўрқитган. Кейин Мамбетов «Ўлдириш таҳдиди» моддаси билан айбдор деб топилиб, икки минг сом жарима солинган.\nАввалги мақолаБоткен: «Хонда Степвегон» «КамАЗ»ни уриб олиб бир киши ҳалок бўлди\nНавбатдаги мақолаТИВ: Афғонистоннинг фуқароларига виза беришга вақтинча чеклов киргизилди


Қашқадарёда мактаб қизлари ўртасида катта жанжал юз берди. Вилоят ИИБнинг айтишича... - Darakchi\nЖАМИЯТ 17.10.2021, 18:48\nТеглар: жанжал, қизлар\nҚашқадарёда мактаб қизлари ўртасида катта жанжал келиб чиқди.\nҚайд этилишича, уларнинг ўртасида аввалдан низолар бўлган. Шу боис уч мактаб - 2, 4 ва 5-умумий ўрта таълим мактабларининг 3 нафар юқори синф ўқувчилари бошқа бир мактаб биносига-мактабга боришади.\nШу орада улар гаплашаётган вақтларида жанжаллашиб қолишган.\n"Ҳозирда мазкур ҳолат юзасидан 1-умумий ўрта таълим мактабида ички ишлар органлари, халқ таълим бўлими ва маҳалла фуқаролар йиғини фаоллари ҳамда ота-оналар иштирокида, жанжални келиб чиқиш сабаблари ўрганилиб, муҳокама қилинмоқда", - дейилади хабарда.\nҚайд этилишича, ҳозирда барча ўқувчиларнинг ота-оналарига нисбатан Ўзбекистон Республикаси МЖтКнинг 47-моддасига асосан ҳужжатлар расмийлаштириб олинган.\n“Қамашида катта жанжал” тафсилотлари маълум қилинди (видео)\nКеча, 15 декабрь куни “You-Tube”нинг “Baxodir brat”каналига ”Қамашида катта жанжал” сарлавҳаси остида видеотасвир жойлаштирилди.Мазкур ҳолатни Қашқадарё вилояти ИИБ тезкор ўрганди ва тафсилотларни тақдим этди.Унга кўра,...\nСамарқанддаги қурилишда бўлган жанжал ортидан Туркия фуқаролари мамлакатига қайтариб юборилди\nХабарингиз бор, 6 ноябрь куни Самарқандда қурилишда ишлайдиган ўнлаб ишчилар ўртасида оммавий жанжал бўлган ва муштлашув турклар ва ўзбеклар ўртасида келиб чиққанди.Шундан сўнг, Туркияда меҳнат...


2(VU:D): Заиф, қисқариб бораётган, мозаик тарқалган кенжа тур. ТМХИ Қизил рўйхатига киритилган [NT].\nЎтмишда – марказий ва ғарбий Қизилқумнинг қолдиқ тоғларида, Нурота, Қоратоғ, Молгузар, Туркистон, Зарафшон тизмаларида. Ҳозирда – Нурота, Оқтоғ тизмаларида, Томдитоғ қолдиқ тоғларида, Туркистон тизмасида, эҳтимол, Молгузар тизмасида сақланиб қолган. Ўзбекистондан ташқарида: Тожикистон, Қирғизистон. Ўтмишда Қозоғистон ғарби. Ўрта Осиёнинг қолган ҳудудларида, Fарбий Сибирь жанубида, Хитой, Афғонистон, Покистон, Ҳиндистонда – бошқа кенжа турлари.\nТоғларнинг ўрта ва юқори қисмлари (д.с.б. 500–2000 м). Йил фасллари, куннинг вақти, об-ҳаво ва озуқа шароитига, антропоген таъсир даражасига кўра тоғ ёнбағирларининг турли баландликларида нотекис учрайди. Қишда тоғ этаклари ва водийларга тушади.\nУмумий сони 1800–2000 тани ташкил этади. Асосий қисми Нурота қўриқхонаси ҳудудидаги Нурота тизмасининг марказий қисмида бўлиб, сўнгги 10 йил ичида сони анча барқарорлашган (1600 тага яқин). Нурота тизмасининг ғарбий қисмида – 150 га яқин, Нурота ва Қўйтош тизмасининг шарқий қисмида – 100 та. Оқтоғда 1960 йилларда 120–150 таси қайд этилган, ҳозирда ўнлаб туёқлилар сақланиб қолган. Томдитоғда ўтмишда 100–120 та қайд этилган. Ҳозирда 50 тадан ошмайди. Туркистон тизмасидаги сони маълум эмас.\nПода бўлиб яшайди, мавсумий кўчади. Жуфтлашиш даври – октябрь– ноябрь; апрель–май ойларида болалайди (1–2); болалари бир–икки ёшгача онасидан ажралмайди, 2–4 ёшда жинсий вояга етади. Асосан ўтсимон ўсимликлар билан озиқланади.\nЯшаш жойларининг ўзлаштирилиши, браконьерлик, ареалининг узилганлиги.\n1991 йилдан буён Нурота қўриқхонасининг парваришхонасида кўпайтирилмоқда.\nОвлаш тақиқланган. СИТЕСнинг II Иловасига киритилган. Мавжуд яшаш жойлари муҳофазасини ташкил қилиш ва парваришхоналарда кўпайтириш лозим.


ЎзА - Президентимиз Оқдарё туманидаги гидропоника усулидаги иссиқхона фаолияти билан танишди\n17.03.2018 19:15 Чоп этиш версияси\nПрезидентимиз Оқдарё туманидаги гидропоника усулидаги иссиқхона фаолияти билан танишди\nМамлакатимизда озиқ-овқат хавфсизлигини, бозорларда тўкин-сочинликни таъминлашга Самарқанд вилояти деҳқонлари ҳам муносиб ҳисса қўшмоқда.\nДавлатимиз раҳбари вилоятга ташрифи доирасида Оқдарё туманидаги “Даромад бахт омад” масъулияти чекланган жамияти томонидан гидропоника усулида ташкил этилган иссиқхона билан танишди. Бу ерда меҳнат қилаётган ишчилар билан суҳбатлашди.\nГидропоника – бу ўсимликларни сунъий муҳитда тупроқсиз етиштириш усулидир. Ўсимликлар озуқани илдизларини ўраб турган эритмадан олади.\nМамлакатимиз қишлоқ хўжалиги салоҳиятини янада ошириш мақсадида барча ҳудудларда гидропоника усулида иссиқхоналар ташкил этилмоқда. Ихчам ва самарадор бундай иссиқхоналар юқори сифатли полиз маҳсулотлари етиштириш, минглаб иш ўринлари яратиш имконини бермоқда.\nГидропоника типидаги иссиқхонанинг яна бир афзаллиги шундаки, махсус унумдор ерга зарурат йўқ. Тўлиқ автоматлаштирилган назорат тизими билан бошқарилади. Жойдан максимал даражада фойдаланиш имконияти мавжуд. Маҳсулот етиштириш учун сарфланган энергия ресурслари анча арзон. Тежамкор усулда суғориш ва озиқлантириш тизими мавжуд. Ёритиш ва суғориш учун махсус қуёш панелларидан фойдаланиш мумкин.\nАйни пайтда “Даромад бахт омад” масъулияти чекланган жамиятида 4 гектар майдонда гидропоника усулида ташкил этилган ташкил этилган иссиқхонада помидор парваришланмоқда. 22 доимий 30 дан ортиқ мавсумий иш ўрни яратилган. Шу кунгача 220 тоннадан ортиқ маҳсулот етиштирилиб, 90 тоннаси Россия ва Қозоғистонга экспорт қилинди.\n- Оқдарё туманини пахтадан озод қилдик, - деди Президент. - Туманнинг зах, тошлоқ ерларига гидропоника жуда мос. Бундай иссиқхоналарни кенгайтириш, нима бозорбоп бўлса, шуни экиш керак. Бу йўналишни ривожлантириш учун мутахассислар тайёрлаш зарур.\nШу ерда Самарқанд вилоятида паррандачилик, чорвачилик, балиқчилик, асаларичилик ва бошқа тармоқларни ривожлантириш, мева-сабзавот етиштириш ва экспорт қилишни кўпайтириш лойиҳалари тақдимоти ўтказилди.\nПрезидент лойиҳалар қамровини ошириш, ишбилармонларни қўллаб-қувватлаш бўйича кўрсатмалар берди. Тадбиркорлар билан суҳбатлашди.\nДавлатимиз раҳбари соя ёғи харидоргир ва соғлиқ учун фойдали экани, унинг шроти парранда учун зарур озуқа бўлишини таъкидлади. Соя етиштирувчилар ассоциациясини тузиш бўйича кўрсатма берди.\nПрезидентимиз Оқдарё туманидаги “Муштарий Оқдарё” масъулияти чекланган жамиятига қарашли тикувчилик фабрикасида ҳам бўлди.\nЎтган йили ноябрда иш бошлаган ушбу корхонада 20 хилдаги хотин-қизлар ва болалар учун трикотаж маҳсулотлари ишлаб чиқарилмоқда. Бу ерда беш юзга яқин хотин-қизлар ҳамда коллеж битирувчилари меҳнат қилмоқда.\nТабиий матодан ишлаб чиқарилаётган сифатли кийим-кечакларнинг асосий қисми Россия, АҚШ ва Қозоғистонга экспорт қилинмоқда.\nПрезидент фабрикадаги ишлаб чиқариш жараёни билан танишди, маҳсулотларни кўздан кечирди, ходимлар билан суҳбатлашди.\nШавкат Мирзиёев бундай замонавий корхоналар иқтисодиётни барқарор ривожлантириш, аҳолини иш билан таъминлашда муҳим ўрин тутишини, шу каби фабрикаларни ҳар бир туманда камида иккитадан ташкил этиш, трикотаж кластерлари яратиш зарурлигини таъкидлади.\n- Биринчи навбатда иқтисоди нисбатан оғир бўлган Қўшработ, Нуробод сингари туманларда бу каби трикотаж корхоналарини ташкил қилишимиз керак, - деди Президент. - Қанча кўп иш ўрни яратсак, аҳоли биздан шунча рози бўлади, турмуш фаровонлиги яхшиланади.\nШу ерда енгил саноат ва гидроэнергетика соҳаларидаги имкониятлар, хорижий инвестициялар иштирокидаги лойиҳалар тақдимоти ўтказилди.\nДавлатимиз раҳбари лойиҳаларни ўз вақтида ишга тушириш, микрогэслар барпо этиш юзасидан мутасаддиларга топшириқ берди.


Виталий Ни: «Насаф» чемпионлик учун курашади» » Скачать музыку бесплатно новинки музыки 2016-2017\nВиталий Ни: «Насаф» чемпионлик учун курашади»\nКомментариев: 0 Просмотров: 459 Дата: 18-01-2016, 19:59 Табиийки, «Насаф» ҳам янги мавсумга тайёргарлик жараёнини аллақачон бошлади, аммо нима учундир футболчилар билан шартнома тузишда бироз сусткашликка йўл қўйилаётгандек таассурот уйғонмоқда. Айни бу ҳолат жамоа мухлисларини ташвишга солиши турган гап. Ўтган ҳафтадан эътиборан «Насаф» бу борада иш бошлади ва клуб раҳбарияти бир қатор футболчилар билан келишувга эришди. Қаршиликлар спорт директори Виталий Ни билан қилган суҳбатимиз айнан шу мавзуни қамраб олди. - Виталий Николаевич, янги мавсум олдидан футболчилар билан шартнома имзолаш чўзилиб кетгани «Насаф» мухлисларини бироз хавотирга солмоқда. Бу масалада нима дея оласиз? - Мухлисларимизнинг ташвишланишларига ҳеч қандай асос йўқ. Биз янги шартномалар борасида иш бошлаганмиз ва айни вақт музокаралар давом этмоқда. Бу тезда ҳал этиладиган жараён эмас. Насиб қилса, яқин кунларда ҳар бир ўйинчимиз билан ҳамкорлик муддатини узайтирамиз. - Янги футболчилар борасида қандай маълумотлар бера оласиз? «Насаф» кимларни ўз сафига таклиф этмоқда? - Ҳозирча бу ҳақда тўлиқ хабар бера олмаймиз. Чунки янги футболчилар билан музокаралар жараёни ҳали якунлангани йўқ. Баъзилари кўрикдан ўтишлари лозим. Лекин ишонтириб айтаманки, келаси ҳафта давомида аниқ маълумотлар чиқади. Ҳозирча иш жараёнлари кетяпти. - «Насаф» сафига янги легионерлар ҳам қўшилиши мумкинми? Ҳар ҳолда ўтган йилги ўйинлардан кўриндики, клуб яхши савиядаги легионерларга муҳтож. Боз устига, Чемпионлар Лигаси олдидан таркибни кучайтириш талаб этилади. - Ҳозир олдимизда турган асосий мақсадлардан бири ҳам шу. Биз бу борада ҳам иш олиб бормоқдамиз. Тушунарлики, жамоа таркибини кучайтиришга ҳаракат қиламиз. Зеро, «Насаф» янги мавсумда ўзи иштирок этадиган барча мусобақаларда ижобий натижалар қайд этиш учун майдонга тушади. Шундай экан, таркибда янги номлар пайдо бўлиши турган гап. - Словениялик ярим ҳимоячи Рой Рок ўтган мавсумнинг биринчи ярмида ажойиб ўйин намойиш этган, аммо тиббий кўрикдан ўта олмагани учун кейинчалик жамоага ёрдам бера олмаганди. Бу футболчи борасида қандай янгилик бор? - Рой Рок яқин кунлар ичида қайта тиббий кўрикдан ўтиши лозим. Агар саломатлигида муаммо сезилмаса, у билан шартнома имзолашга тайёрмиз. Зеро, Рой савияли футболчи ва жамоамизга фойда келтиришига ишонамиз. - Клуб янги мавсумга тайёргарлик давомида хорижда йиғин ўтказадими? - Ҳа, шундай режа бор. Аммо ҳозирча йиғин қачон ва қаерда бўлишини аниқ айта олмайман. - Мана, 15 йилдирки, «Насаф» Ўзбекистон чемпионати етакчиларидан ҳисобланади, аммо ўтган давр мобайнида бирор марта чемпионликни қўлга кирита олмади. Қизиғи, клуб нақ 9 марта бронза, бир бора кумуш медалга эга чиқди. Ушбу анъанани бузиш вақти келмадими? - «Насаф» ўтган мавсумга қадар Ўзбекистон кубогида ҳам ғалаба қозона олмаган эди ва бу ҳақда жуда кўп ёзгансизлар. Аммо кўриб турганингиздек, ниҳоят, кубок соҳибига айландик. Демоқчиманки, жамоамиз аста-секинлик билан бўлса-да, барқарор равишда ривожланиб бормоқда. Ҳамма нарсанинг ўз вақти бор. Шундай экан, олий лигада ҳам ғолибликни қўлга киритишимизга ишонаман. - Хўш, келаси мавсумда жамоа олдига чемпион бўлиш ҳақида қатъий вазифа қўйиладими? - Бундай вазифа ҳар йили қўйилади. Қолгани мавсумнинг қандай кечишига боғлиқ. Ахир ғолибликни биргина «Насаф» эмас, бошқалар ҳам кўзлашади. Келаси мавсум якунида чемпионатнинг шоҳсупасига кўтарилишдан умидвормиз, албатта. - Келинг, саволни бошқачароқ қўямиз. «Насаф» келаси мавсум ҳам чемпион бўлмасдан, кумуш ёки бронза медалини олса, буни муваффақият сифатида баҳолайсизларми ёки...? - Яна такрор айтаман, жамоамиз йил ўтгани сари ривожланишга интилмоқда. Шундай экан, «Насаф» фақат чемпионлик учун курашади. Клуб тўғри йўлдан кетмоқда. АБДУЛЛОҲ суҳбатлашди


Россияда терроризмга алоқадор жиноятларда айбланган икки қирғизистонлик судланди\nРОСТОВ-ДОН, Россия – Россия суди террорчилик ташкилотига аъзоликда айбланган икки қирғизистонлик устидан ҳукм ўқиди, деб хабар берди Интерфакс жума, 26 октябрь куни.\nРостов-Дон шаҳридаги Шимолий Кавказ ҳарбий округ суди Акрамжон Абдуллаев ва Неъматжон Исроиловларни мос равишда 13 ва 15 йилга озодликдан маҳрум этиш ҳақида қарор чиқарган, деб хабар берди суд матбуот хизмати.\nУлар террорчилик ташкилотини қўллаб-қувватлаш ва террорчилик фаолиятини ташкиллаштиришда айбланганлар.\nТергов маълумотларига кўра, бу икки шахс 2015 йилдан бери «Ҳизбут таҳрир» тақиқланган ташкилоти аъзолари бўлиб, Севастополда гуруҳ ғояларини тарғиб қилиб келганлар.\nВова (Владимир Путиннинг қисқартирилган исми) Мирзиёевни Афғонистондаги ўйинларида иштирок этишга ишонтира олмаганидан кейин Россияда ҳуқуқ тартибот идоралари томонидан ўзбекларга қарши чора-тадбирлар бошлаб юборилди. Тулада 300 та мигрант ўзбеклар қўлга олинди ва ўз кучларини бутун дунёга кўз-кўз қилдилар. Тиш-тирноқларигача қуролланиб олган махсус кучлар кучсиз ишчиларни, жумладан аёлларни Тула кўчаларидан идорагача олиб кетишини кўриш ачинарли. Хатто фашистлар ҳам уруш йилларида ўзбекларга бундай муносабатда бўлмаган. Яқинларини бу тарзда кўрган ўзбеклар ҳеч қачон русларнинг меҳмондўстлигини унутмайди.\nҚиргизистон-Қозоғистон ишбилармонлари кенгаши ўзаро ҳамкорликни кенгайтириш ниятида


Аллоҳ таоло инсонга беҳисоб неъматлар берган, у ўзига берилган неъматларни дунё ва охират ҳаёти учун фойдали бўлган йўлда ишлатмоғи лозим. У зот Қуръони Каримда шундай марҳамат қилади :\n«Аллоҳ сенга ато этган нарса билан охиратингни истагин ва ва дунёдан бўлган насибангни ҳам унутмагин. Аллоҳ сенга эҳсон қилгани каби сен ҳам (одамларга) эҳсон қил! Ерда бузғунчилик қилишни истама. Чунки, Аллоҳ бузғунчиларни суймас» (Қасос сураси 77-оят).\nАллоҳ таоло бизларни риёкорлик, хўжакўрсинлик, манмансирашлик каби ножоиз ишлардан тийилиб, Ўзининг розилигини истаган ҳолда ҳаёт кечирмоғимзга буюради, ҳамда барча ишларимизни меъёрида қилмоғимизни ва ҳаддан ошмаслигимизни талаб қилади.\n“Шунингдек, енглар ва ичинглар, (лекин) исроф қилманглар! Зеро, У исроф қилгувчиларни севмайди”, (Аъроф сураси 31-оят) дейилган.\nБизнинг ўлкамизда исрофнинг турли хиллари мавжуд. Жумладан, «бу давлатники» деган нотўғри тушунча билан уйимизда, электр токи ва сув каби умумий истеъмол воситаларини керагидан ортиқча сарфлаймиз. Ахир бу билан биз қайсидир биродарларимизнинг ҳаққини суистеъмол қиляпмизми, ёки бу давлат, бу ватан ўзимизники эканлигини ҳали ҳам тушуниб етмадикми?.\n«Иқтисод қилган кимса камбағал бўлмас, маслаҳат қилган пушаймон бўлмас» (Мишкотул Масобиҳ).\nИсрофгарчилигимизнинг яна бир мисоли – бу тўйларимиздаги исрофгарчилик. Давлатимиз раҳбарияти томонидан 1998 йил 28 октябрда «Тўй ва маросимларни ихчамлаштириш тўғрисида»ги фармони чиқарилганига қарамай яна тўй ва маросимларимиздаги сарфларимиз камаймаяпти. Бунга нафақат жойлардаги оқсоқоллар, барчамиз бирдек ҳаракат қилиб, жиддийроқ ёндошилса яхши бўларди.\n«Улар эҳсон қилганларида исроф ҳам, хасислик ҳам қилмаслар, (тутган йўллари) бунинг ўртасида – мўътадилдир» (Фурқон сураси 77-оят).\nИсрофгарчилигимизнинг яна бир тури, бу – таъзия ва унда ўтказиладиган маросимлардир. Барчамизга маълумки, таъзия (яьни аза тутмоқ) уч кундир. Ундан кейин ўтказиладиган етти, йигирма, қирқ ва йил оши каби амаллар шариатимизда буюрилмаган. Аммо маййитнинг соҳиблари ихтиёрий равишда хайру-эҳсон (яъни худойи) қилишлари бор. Лекин ўзи ночор ёки камдаромад бўлиб, бола-чақасидан орттира олмайдиган кишига «худойи ёки эҳсон қиласан» дейишга ҳеч кимнинг ҳаққи йўқ. Бинобарин, ўзлари ҳам бу ишни вазифам экан деб, бола-чақанинг ризқини қийиб худойи қилишда ва ёки қимматбаҳо қабртошлар қўйиш ва ёки айрим жойларда ўтказиладиган давра деб аталмиш ўликнинг гуноҳини сотиш каби бидъат амалларни қилишда маййитга ҳеч қандай савоб ва манфаат йўқлигини билишлари лозим, балки бу ишлар – гуноҳ устига гуноҳдир.\nСўзимиз охирида барчасига хулоса қилиб айтамизки: Агар ортиқча бойлигингиз-маблағингиз бўлса тиригу ўликка манфаати ва савоби тегсин десангиз шу маблағлар билан аввало фарзандларингизни, сўнг қавму-қариндошлар ва маҳалла-куйингиздаги ночор оила болаларини ўқитишга ёрдам беринг, билимли ва маърифатли бўлишларига сабабчи бўлинг ва ёки қишлоқ ҳудудларида бўлсангиз кўприк, йўллар каби халқнинг эхтиёжи тушадиган нарсаларга моддий ёрдам беринг.\nАна ўшанда сиз истаган савоб ва садақаи жориялар бўлиб, икки дунё саодатига эришасиз, иншааллоҳ.


Уйларни сариққа бўяш билан қишлоқ обод бўлиб қолмайди… | huquqburch.uz\nҚашқадарё вилоятининг Миришкор туманидаги Чандир қишлоғи ҳам тегишли қарорлар асосида 2018 йилги “Обод қишлоқ” дастурига киритилган ва бизга тақдим этилган маълумотларга кўра дастур бўйича қишлоқда муайян ишлар бажарилган.\nАммо, қишлоқнинг ўртасидан ўтувчи автомобиль йўлида бугунги кунда юзага келган ачинарли ҳолат ҳар қандай кишини ҳайратга солади.\nУшбу кўчадан умумтаълим мактаблари, қишлоқ шифохонаси, бозор ва яна бир қанча савдо дўконию маиший хизмат кўрсатиш объектлари ўрин эгаллаган. Ёғингарчилик пайтларида йўл чети бўйлаб пиёдаларнинг ҳаракатланиши анчайин қийин. Айниқса, ўқувчи ёшлар пиёдалар йўлакчаси йўқлиги сабаб, лойга ботмаслик учун йўлнинг қатнов қисмидан ҳаракатланишга мажбур. Бу эса ҳар хил нохуш ҳолатларни келтириши табиий. Энг ёмони йўлнинг айнан қишлоқ ичидан ўтадиган қисми пастлик бўлгани боис ёғингарчилик пайтида ақлга сиғмайдиган сунъий денгиз ҳосил бўлади. Бу эса нафақат пиёдалар балки, транспорт воситаларини ҳаракатланиши учун ҳам муаммо туғдиради. Йўл чети бўйлаб қазиб қўйилган чуқурлар эса ҳамон очиқлигича ётибди. Афтидан улар орқали ўтказилиши лозим бўлган қувурлар ётқизилмай, иш тугалланмасдан қолган.\nҲали қишлоқни ораламадик. Шунчаки қишлоқдан ўтиб кетаётиб, ушбу ҳолатга гувоҳ бўлдик. Кўча бўйлаб қурилган уйларни сариқ рангга бўяш билан ҳудуд обод бўлиб қолмайди.\nХўш, обод қишлоқ учун ушбу манзара қанчалик ярашади?\nМавзуга ҳали қайтамиз.